
PE NA NFERTA CONTRA TIEMPO 


DE L’ANNO 1847 


Preventivo co l’ ottavario. 


Sempe che scacatejano le ggalline 
Vonno dà signo eh’ hanno fatto 11 1 uovo ; 
Scacatejano P addotte se vicine 
Sò ad assomma Natale, e ll’Anno nuovo ; 
Po cacciano pe ccinco o se’ matine 
Cartellune che battono a lo chiuovo , 
Strillanno pe ddà lardo a la menesta — 

— È n’auta rrohha,è n’auta rrobba chesta — 

Io ch’aggio nchiste juorne porzì scritto 

A llengua ch’allicorda Annuccia , e Ttolla , 
Scappo da sto concurzo , e rame sto zitto 
Pe non perde la coppola a la folla ; 

Ma quanno , po s’accide lo crapitto , 

E sse fa le ppastiere ogne cliiachiolla , 
Tanno da cantiniero auzo la frasca, 

E ve dongo la veppeta de Pasca. 


E tteccotella le ! Pasca è bbenula 

Co na veste de sciure, e dde mortelle ; 
Porta 1’ agurio nfaccia . e nce saluta 
INfra presotle, saucicce 3 e mmortatelle ! 
Sguazza la gente ricca, e la speruta 
Pe s’ abbotta lo Stefano , fa zelle ; 

E ddoppo avè nsecciato alleramente 
Roseca antrite , e spozzoleja semmente. 


Pe vajasse torzute, e dde sfelenze 

IVcasa sto juorno assommano le cchiette ; 
Lle chiovono da vocca l’ accellenze , 

Te s’ attaccano peo de le ssanguette ; 
Vorriano dà lo sacco a le ddespenze , 

E echi menanno bbotte, e echi licchette 
Mente la bbona Pasca te mprovisa 
Te levarrìa dacuollo la cammisa. 

Bona Pasca vo’ di' — damme ca piglio — 
Massema de n addotto co patente , 

Che ddinto la taverna a lo Cerriglio 
Se trovava nseduta premmanente ! 
Coinpà , tienelo nchiocca sto consiglio , 
Dà , si la bona Pasca dà te siente ; 

Ca si non correspunne co li latte 
Avraje la mmala Pasca che te vatte. 


E (fossero le ffemmene che mmocca 
Na lengua sempe teneno affelata ! 

Non se sape che ccancaro 1’ attocca 
Pe no mazzo de vruoccole , o nsalata ! 
Vonno lo moccaturo co la nocca , 

Vonno fà la menesta mmaretata , 

Vonno lo casatiello pe mmarenna , 
Vonno... vonno lo chiappo che le rapenna. 


Li facchine , 11’ usciere, e li crejate 
Lo cappiello se levano nzì a nterra ; 
Prirama erano pe nnuje surde , e ccecate 
Mo da sta malatia n’hanno chiù guerra ! 
Chi te schiude lontano pe le strate , 

Chi pe na petta d’ abbeto t’ afferra 5 
E ttutte quante, pe ffà taglio a ttunno, 
Nce vedono, e nce sentono: che ramunno ! 

Io mo ch’aggio mparala la crejanza 
E celie pporto respetto a le pperzone , 
Ncagno de nne volta sta brutta ausanza 
Che mine nfraceta ncuorpo lo preminone , 
Oje d’ agurie ve voglio anelli la panza 
Co sta Nferta eh’ è ffora de staggione ; 

E nn’ addimanno da la razia vosta 
Si nò che 1’ accattate quanto costa. 


Ve dongo rrobba sceveta e dde gusto 
E mmanco me nce abbusco na pagnotta j 
Tutta la spesa è dduje carrinej justo 
Quanto và na magnata de recotta ; 

È nnejozio de fummo, e non d’ arrusto , 
E vve lo pponno dì Furvio, e Marotta , 
Che dde lo Bbello jenno sempe a ccaccia 
Mettono ad ogoe stampa annore nfaccia. 


Donca apprimmo chi legge chesta Nferta 
Co 11’ uocchie papareja dint’a lo nnietto; 
Po se fa lo viaggio de Caserta 
Senz’ averse pigliato lo viglietto ; 

E ssi pe minare mmiez’ a 11 1 aria aperta 
M barca se vole ncopp’ a lo Pacchetto , 
Senza che sto golio ncanna le ntorza , 

Pe nzì a Palermo se pò fa na corza. 

Ed aute ccosarelle appriesso nc’ ascia 
Che aNnapole non passano de moda: 
Nce so’ ccanzune pe la gente vascia, 
Nc’ è la morale pe la gente soda , 

Nc’ è lo carizzo pe lo Ninno nfascia , 
Nc’ è guardie sonettiello co la coda ; . . 
Non dico che sò rrobbe prelibbate , 

Ma fenucchielle pe sbafa li frate. 


E ssi chesto a ccarcuno manco avasta 
Porzì rrobba de mazzeco nce trova : 

Se mpara de li strufole la pasta 
Menata co la nzogna , e rrossa d’ova ; 
Se mpara chi s’appicceca, e ccontrasta 
La panna co le zzeppole a che ggiova , 
E nfi la Scienzia a li crejate a spasso 
Le mmezza la Stratisteca, e lo Grasso. 


Zi ... ca no sordeglino int’ a le rrecchie 
Me dice — Sta cocozza senza sale 
Nce ave pigliate propio pe guallecchie 
O nce tene pe fforme de stivale j 
Pe rrobbe nove vò mpattà le bbecchie 
Che nce hanno sbavejate li giornale ! 
Doje vote nsieme se vò fà la scogna , 
Che bbà facenno ? Non se ne vriogna? 



IO 

Se io rao potesse tarme sordeglino , 

A sto si Cello ncliiazza diciarria: 

A Uè chi t’ ha cercato qua ccarrino ? 
Chi te preja d’ accatta la rrobba mia ? 
E ppo non parlo arabeco, o latrino 
Pe (Tarme ntenne , mme perdone uscla ! 
Pritnma de mme fruscia co sso capitolo 
Liegge , o vatte a ffà leggere lo tritolo. 


Gnorsìj dò rrobbe vecchie , non se neja , 
LT aggio a ttanto de lettere stampato } 
Ma purzì dongo, pe n’armà peleja , 
Robbe nove , e nnovegne mbuono stato. 
Se pò fà sto nejozio a la Judeja , 

È mmo schitto pe mme sarria peccato ? 
Addò sta scritto che no gala atomo 
Stampa non pozza no secunno tomo ? 


Se nce perdo le spese io non me lagno , 

Lo core pe sta vocca ve lo ddice : 

Pe mine, Signure mieje, sempe è guadagno 
Fà vute per bbedereve felice ; 

V’ aggio voluto bbene , e non me caguo , 
Mente campo volimrao essere amice , 

E la cosa che ddico è ttanto certa 
Che teslemmonio ve nne fa sta Nferta. 

SCOMI’ETURA. 

LO VIAGGIO DE CASERTA 


OTTAVE 


A. LO SI D. FELIPPO CIRELLA. 


Se pòfà lo viaggio de Caserta 


D- Felì , statte zitto: ca si faggio 
Fatto sfanno resta faglio de Nferta , 
Mo te manno pe scunto sto viaggio 
Pe la strata de fierro de Caserta j 
E ppe farlo scialuso nc 1 aggio spise 
Decedotto carrine, e sse’tornise. 

Ora comm’io sò ffatto a Ja nterlice , 

Nè dda me ssulo saccio dà no passo , 

Accossì mm’lianno a ccarrejà H’amice 
Quanno io voglio pigliareme qua spasso ; 

E sse nce trova sempe lo Marchese , 

Che ddinto a n’ora te picceja no mese. 

Lunedì pe le sseje ll’ora s'apponta 
Nnanze a la casa de don Sarvatore ; 

Llà trovarrimmo na carrozza pronta 
A strascenarce dinto a lo vapore: 
Reteratome ncasa , a cchillo turzo 
De servetore faccio sto trascurzo. 

Costanti, sì ccapace pe ddimane 
De scetareme a pponla de matino? 

Mme responne, gnorsì, lo maugia-pane, 

E ppò 11’ ascio ronfanno a ssuonno chino! 
Llè dò ncapo no strillo, e lo storduto 
Mme dice : justo mo mme sò addormuto ! 

Accossì, piezzo d’aseno, se gabba 

Chi te veste, te cauza , e ddà 1’arrusto? 
Comme ! tu agliutte quanto a Mmisse-Babba , 
E non sai farme no servizio justo?... 

Pe nno scetarlo co la meza*canna 

Corro a 11’appuntamiento a llengua ncanna. 

Noe mettimmo ’ncarrozza , e ggià de vuolo 
Traverzanno la Posta, e lo Castiello, 

Nce levammo la coppola a lo Muoio 
Clic s’ è ttanto alliffato, e ffatto bbello j 
E purzì a la Lanterna, che ll’addotte 
Mmezzano a ffà a nasconnere la notte. 

Tè! mmoccate sto muorzo de Pillerò, 

Che addò s’è fi’atto no bbarcone a mmare, 
Addò canciello pe lo doganiero, 

Addò ponte de berrò, e non ce pare; 

E addò quanto cchiù pò le braccia allaria 
. Pe mmette la Salute a la bbon’aria. 

Chiù nnanze de lo Carraene te vide 
Lo campanaro che te spica nfaccia ; 

Curre, vuote a mmancina, e cchiù non cride 
Che ssia chella la via de ll’Arenaccia; 

Ca dritta comm’ a buso la retruove , 

E spampanata de palazze nuove. 

Rice simmo 5 eccola ccà la Strazzione ; 

Ma nc’è no ventariello che t’arrogna, 

Nce dice lo Marchese, e ppe gghì bbuone 
Piglia li puoste nchiuse nce abbesogna — 
Uscìa commanna ; non s’ abbada a spese 
Quanno s’ave a ddà gusto a lo Marchese. 

Ditto , fatto ; e ttrasuto into a le ssale , 

De vedè tanta ggente non te sazie — 

Comme sta la Contessa? — Non c’è male — 
E comme và la Duchessina? — Grazie — 
Oh! compà, tu si ccane? — Sissignore — 

Ha fatto st’auto sfuorzo lo Vapore ! 

Don Liccà, fuste ajere da Donzelle ? — (*) 

Che addimanna! Nce spese a ddiggiunè 
Quatto pezze, e ciert’aute carrenielle 
Pe ggelate , bbobbone , e ppe Ccafè : 

No grà Strabilimento è cchillo Auropa ! 

Ed è ppurzì remmedio pe la lopa. 

Ma che d’è? Sto rilorgio non cammina ? 

Jesce ntierzo no miedeco fratuso — 

Io tengo no consurdo stammatina , 

E sto comm’a ppollasto into a lo nchiuso!... 
Ntiempo a li ntinne de lo campaniello , 
Assomma d’ogne pparte no rociello. 


(*) L’ apertura di questo magnifico Caffè precede di un 
giorno la nostra corsa. 

Marche, mo che sì asciuto a sla largura, 
Schiarate ll’uocchie,e libiche lluogo è cchisto! 
Che ccampagne, che ffraveche, che mmura ! 
Faciarrijeno fa lardo a echi sta tristo ; 

Sta laria gradejata tienemente 
Comme te porta nzuocolo la ggente ! 

Llà dde carré copierte na felera 
Quase nprogessione già s’è posta ! 

Nnanze a tutte peppeja na cemmenera 
Che caccia fummo niro cornai’ a gnosta... 

Dà no sisco a la Machena li mole , 

E bbene la tarantola a le rrote. 

Corre , e SSanta Maria ggià de lo Chianto 
Vede solella mmiezo a le bberdure j 
E cchiù nnanze lo bbello Camposanto 
Che te mette li muorte int 1 a li sciure 5 
Che spensa Cruce a echi patie lo taffio , 

Ed auza pe li ricche lo pataffio. 

Gnò! mo senza pensarece mme trovo 
A ffa la primma posa , e ssò bbecino 
A lo Casale che se chiamma nuovo , 

Ma nuovo ntiempo de lo Rrè Pipino ; 
Schitto quarche anneciello mo lo nguaja , 

Ca s’allicorda la Mmalora a Cchiaja. 

Signure mieie , secunno Pavosania , 

(Spara n’addotto che te cola 11 1 oro) 

Sta terra apprimmo se chiammaje Campania, 
E mino se chiamala Terra de lavoro ; 

Tanno facea campane a battagliane, 

E maio s’accide a ppastenà mellune. 

Canchero! comm’ è llaria sta scampìa! 

Chi sa pecche s’annommena Marchesa ! 

Ccà mmiezo se sperdette pe la via 
Chillo che fece a Ccapua spacca e ppesa ; 

E ppò se ncarognìe co le (figliole 
Che ttanno erano belle comm’ a Ssole. 

Ne, mammà, ddò se fa U’auta fremmata? 

Dice a la gnora soja na Signorella — 

A la Cerra eh’ è ttanto annommenata 
Pecche schiuse, e smammaje Polecenella — 
Io mo vorria sapè sto fatto — E Mesto 
Lle rebbrecaje l’addotto — Il fatto è questo. 

A ccomme parla Tejodoro Cicola , 

No cerretano, jenno spisso a caccia , 

Se nnammoraje de na pacchiana a Llicola , 
Che ccotta da lo sole avea la faccia ; 

E sposata a la Cerra Matalena 
Doppo quinnece juorne ascette prena. 

Chest’ausata a magna scagliuozze e ccocchie 
Appe no grà golio de ceccolata ! 

Non la cerca jepescuorno, e nfaccia alfuocchie 
Tenie la mano tutta la jornata*, 

E flacette no figlio pe sto caso 
Co na maschera nera nfì a lo naso ! 

Se speretaje la mamma de paura , 

Ca lo figlio parea miezo dejavolo— - 
Carosa me! che bbrutta crejatura!... 

Co ttutto chesso avetle nomme Pavolo , 

E ccomme de casata era Cinella 
Pe no ciancio nn’ascìe Polecenella. 

Era no scemo, e cchello che ffaceva 

Sbaglianno sempe, te dicea qua stroppola ; 

E ntiempo de vennegna se nne jeva 
Ncazonetto e ncammisa, e eco la coppola ; 

Se spassava a ffà ridere , e ppe cchesso 
Tutta la ggente Ile correva appriesso. 

Cossi fu ppuosto ncoppa a lo tri'ato ; 

E li Scritture po senza vriogna 
Nne fecero no guitto , scostumato, 

No latro, no busciardo, na carogna, 

E cchiantajeno a la Cerra sta carota! 

Scià pe la faccia lloro int’a la Iota ! 

Atramente nce mmoccaje sto vermiciello 
L’ addotto che zucata ha ttanta gnosta , 

Nuie simmo curze ; e teccote Canciello 
Che ggià de fierro u’ aula via te mosta , 

E tutto de speranza se consola 

Dde dà priesto no vaso nfaccia a Nnola. 

Misericordia! ccà nc’è no revuoto 
Azzò la strata vaca de carrera ! 

E ccomm’ a le fformicole sò a mmoto 
Perzone d’ogne aita , d’ogne moia nera , 
Viecchie, gruosse, mezzane, e gguaglioncielle 
Co zzappe, co zappune, e eco zzappielle. 

Che ppe ssempe lo Cielo libenedica 
Chi mpietto co le bbiscere de Pale 
Provede tanta ggente de fatica 
Quanno corrono juorne tribbolate! 

E prestannose a pprubbeco servizio, 

Lo ppane n’addimmannano a lo vizio. 

Quanto se mpara a bb'xaggià! vicine , 

O arreto a ste mmontagne pajesane 
Hanno ad esse le (Forche Cravodine 
Che ammaccajeno la zella a li Romane , 

E mm’allicordo che sto fatto è stato 
Quanno Cuonsolo fuje Ponzio Pilato. 

-—Che Ccuonsolo, e Ppilato? Addò stà scritto? 
Dice a lo chiacchiarone lo Marchese; 

Lo bbì che nc aje zucato? E statte zitto 
Si la storia non saje de lo pajese ; 

Tu confunne le nnuce co l’antrite, 

Ponzio fuje Ggenerale a li Sannite. 

IN’ auto responne: mmoccate sto pruno! 

E rumente nce facirnmo na resala 
Nce s’ appresenta nfaccia Mataluno; 

E nche la cara vana s è ffermata , 

Da li carré se mettono le Cile 
Lo juoco a fla de scarreca varrile. 

A sto Colleggio ccà quatt’anne arreto 

Ch’io venne a cconcertà li guaglioncielle , 
Pe ppoco la pazzia n’ascette nfieto, 

E ccà pe ffriddo non lassaje la pelle ; 

Ca moie sparaje na freva de cavallo , 

E nce abballaje, senza sapè d’abballo. 

Ma lo bbravo Rettore Pasanise 

Mine fece no covierno tanto umano , 

Che la notte sudaje sette cammise , 

E la matina mme sosiette sano , 

Tutte la faccia nne mostajeno alierà , 

Ca se potette recetà la sera. 

Li piccerille che pazzejano a scoppola 
Se fecero n’annore spotestato; 

E nfra tutte nce fuje no cierto Coppola 
Che parette n’attore consumato! 

E fujeno ll’aute recitante ancora 
Primma sbattute, e ppò chiammate fora. 

Pe mme sostengo — Auf! che seccature! 

Me dice no fratuso coram’a pazzo; 

Ncagno de nce parla de nnonnature , 
Jettate n’uocchio faccia a sto Palazzo. 

Io mme voto, e nce resto a bbocc’ aperta , 
Ca mm’addono che ggià simmo a Ccaserta» 

E ppenzanno ntra me che li’Oniverzo 
N’aggia na maraveglia comm’a cchesta, 
Mproviso no Sonetto a Ccarlo Terzo 
Che ttanta grolia soja viva ccà resta ! 

E a Vammitiello Rrè de li Ngegniere 
Che avea ssa robba dinto a lo penziere. 

De lo Commuoglio 11’ uno e 11’ auto scianco 
Vommeca ggente fora de li fore; 

Chi corre da ll'amice a magna franco , 

E echi spenne lo tuppo a lo trattore ; 

E nnuje pe n’esse ditte galoppine , 
Magnammo co la carta a se’ carrine. 

Lo Marchese sta nizzo, e sse protesta 
Che a mmalappena pò piglia no brodo ; 

Po magna lo bollito , la menesta , 

Smeste li pejattine sodo sodo , 

E fFace annore a ttutte le bbivanne!. . . 

Co cchisto piccio \ò campa cient’anne. 

Apierte ll’uocchie suoje sta cchiù non ponno , 
E sse fa na sorchiata d’annodino; 

Farse ommanco vorrìa n’ora de suonno 
Appojanno la capo a no cuscino... 

Ma sta vota no starnino all’ obbedienza , 

Ca volimmo esse pronte a la partenza. 

A lo mpuosto se vottano le ggamme, 

Se pigliano vigliette pe tirasi j.. 

Che ffolla te ! de cavaliere , e sdamine ; 

Che aspettano li ntinne pe pparlì! 

E la campana a malappena ntesa 
P’ascì te votta, smeste, e tte scarpesa. 

Nuje simmo sette , e gghiammo chiù de pressa 
Pe ttrovarece nzieme tutte quante... 
Ntiempo s’accosta sola na Contessa, 

E addimanna si nc’è puosto vacante, 
Gnorsì, Ile responnimmo , Lei ci onora! 

E flacimmo chiù llario a la Signora. 

La povera Contessa s'ammoi’na 

E nfronte scritta na paturnia tene , 

Pecche la bella figlia Marchesina 
Tardo s’è fiatta cogliere, e non bene; 

Mente Ile fa no vinnolo la capo, 

Sente na voce — Ne, mammà , nce capo? 

Mammà resciata , e eco no pò de stizza 
Po Ile responne; ccà non c’è chiù lluoco. 
Senza perderse d’anemo se mpizza 
Dinto la Marchesina a ppoco, a ppoco, 
Pecche lo ssape , e nn ha la sicurezza 
Che dda tutte se cede a la Bhellezza. 

Nfatte, ognuno frnsciannose Ile dice 

A llengua trosca : io me ne vado altrove , 

50 ccose che se fanno ntra ll’amice, 

A Lei cedo il mio pizzo,... e non se move. 
Solamente de moverse fa mmosta , 

Po se pente... peccliè ccaro Ile costa ! 

Vedenno cliesto la Contessa , embè 

Dice, comm’ aggiustammo sta facenna? 

51 potisse assettarle nsino a mme 

Mme ridarria di chi ccà spara a brenna. 

A cchisto facciaffrunto no Zimejo 
S’auza, e scrama: Contessa, io non pazzcjo. 

La Marchesana lo dengrazia, ed isso 
Se nne seenne contento e cconsolato. 
Bheirazzejone ! spara lo Qualisso, 

Fatta non ll’avarria Siccio Sdentato !.. 

Ma la machena ggià lo sisco sente , 

E sse mette a ffà a corre co li viente. 

Mente volammo , tutte quante a ccoro 
Facimmo pregherie pe lo Rrè nuosto , 

Che fì’a de sta Cita na scumma d’ oro, 

E ttant’annore ggià nfaccia li’ha ppuosto? 
E ave tutta la bbona ritenzione 
De vence a ppiede chiuppe lo Vavone. 


SCOMPEIUltA. 



QUATTO CHIACCHIARE 


NTRA L'AUTORE E DON BARTOMMEO FIRMO 


Aut. Gnorsì; nce voglio mantenè lo buon or- 
dene. Ntutte le ccose lo buon ordene sopra 
capita. Accossì 11’ aggio prommiso dinto a lo 
preventivo, e accossì ddev’ essere. 

Bar. Ma fatte capace, frate mio , pe ssa nziria 
che t’ è bbenuta le ninnale lengue farranno 
fuorfece fuorfece. Sso cancaro de viaggio a 
Palermo ha ffatto li pile janche a la vavera. , 
E bbiecchio quanto lo debbeto. 

Aut. Tu che nne vutte, don Bartommè ? Lo 
debbeto non mbecchia maje. Sta ssempe de 
bbona salute , e ha na faccia accossì pronta 
che nce può scognà pigne. 

Bar . Scusarne, aje pigliato pizza pe ttortano. 

Io aggio ntiso dì che sso viaggio è gliiuto pe 
le mmano de tutte. A Nnapole ascette ntri- 
dece ncopp’ a lo Polioramma... 

Aut . E sse cacciaje porzì dint’ all’ Uocchio de 
Palermo. 

Bar. De qual 1 uocchio , si è decito ? 

Aut. 3\ T on me fà ssa resella a bbavone. L 1 Uoc- 
chio è lo nomme de no giornale co li bade 
che Uà se stampa. Nce scrivono penne che 
non s 1 accattano a ramazzo ; e Uà me 1’ han- 
no ammollecato co n 1 articolo mpepatiello , 
e zucuso. 

Bar. Aggio ntiso addò t 1 è ccaduto lo ciuccio. 
Tu mo vorrisse sprubbecà pure st’ articolo ? 

Aut. Pe ddà gusto all' amico sbiscioliato che 
me l 1 ha scritto. 

Bar. O pe ddà gusto a tte ? 

Aut. Pigliala corame te pejace, non mporta. 

Bar. Pecchè non mporta ? L’amico ha parlato 
trosco, e troscode bona petena, e non me 
ne pare crejanza de schiaffarlo mmiezo a 
echide che parlano la lengua de lo Lave- 
naro. 

Aut. Lo Lavenaro mo s’è allostruto, e Ile pò 
tenè pede. E ppo a na tavola de taverna non 
ce sdice no morzillo doce, o na pizzella de 
sceroppata. 

Bar. Gnorsì; ma li Crassece mposomate te pon- 
no di’ che cchisto è genere fauzo. 

Aut. E ssi ggenere fanno fortuna a sti tiempe. 

2 

Le rregole so’ bbell’ e bbone ma tanla vole 
lice nfracetano. Nconfedenzia, D. Bartornmè, 

10 carnevale passalo io jelte nziemeco ccierte 
Crassece a magna ncampagna. Cliisle ccà fi- 
cero festa a lo zzoffritto,a li vierde co lo zu- 
chillo, a lo filetto de puorco , a la jelatina , 
ma quanno smicciajeno cierte bocchenotte 
de crema fatte da no cuoco franzese, Ile det- 
tero ncuollo,e dda do viene ca sò ccepolle. Se 
nce alliccajeno le ddetta , e ttenettero nsacca 

11 genere. 

Bar. Pe mine me ne lavo le mmano , e attacco 
11’ aseno addò vo lo padrone. 

Ani. Siramo fedele a lo tritolo. Primmo le 
rrobbe vecchie, po le unovegne, e ppò le 
li nove de trinca. 

Bar. E ssi vene lo sordeglino a stonarle le Trec- 
cine ? 

Aut. E cche li sordegline so’ scoppettate ? 

Bar. IVaggio cchiùche rresponnere. Addò sta 
ss’ articolo ? 

Aut. Eccolo ccà ; stampato dinto a sto code- 
cillo de lo giornale. 

Bar. Nchisto punto dongo mano a ffierre. 

Aut. Te ne songo obbregato. 

Don Bartommeo c stato de parola , e mm’ha 

stampato l articolo ; chi mie tene golio se lo pò 
lleggere comme vene ccà appriesso. 

DALL’ OCCHIO 

Giornale di scienze, di lettere, di arti^ 

E COMMERCIO. PALERMO I.° OTTOBRE 18^5 , 

N.° 3. 

APPENDICE 


POESIA NAPOLETANA 

Invitali da ragguardevole e dotto personag- 
gio a pubblicare nelle nostre colonne il seguen- 
te brano di poesia napoletana del chiarissimo 
scrittore Giulio Genoino ì restammo alcun tem- 
po in forse se a noi veramente convenisse offe- 
rirlo ai nostri leggitori , dubitando che siffatto 
genere di componimenti, ancorché per se stessi 
bellissimi, non s’accordassero troppo all’indole 
di questo giornale. 

Fattici pero a considerare con ogni attenzio- 
ne questo poetico lavoro, per quanto lo ci per- 
mettevano le difficoltà innumerevoli di un dia- 
letto a noi quasi del tutto straniero , oltre la 
leggiadrìa soavissima delle immagini, la grazio- 

sa amenità della descrizione . il lepido brio , la 
novità, l'acutezza dell'osservazione che ciò non 
ostante per ogni dove ne apparvero manifeste , 
ne venne fatto di scorgere in esso altro pregio 
eminente che bastò subito a vincere ogni nostra 
prima dubbiezza. 

È questo, la spontaneità, l’imparzialilà della 
ammirazione e della lode con che da cima a 
fondo della sua cantica quella bennata anima 
del poeta napolitano leva candidamente a cielo 
questa bella Palermo. È questo esempio nobi- 
lissimo e santo di quella fraterna cordialità e 
simpatia che noi vorremmo più universale e ra- 
dicata fra tutti i cittadini di una stessa nazione. 

Testxmonii troppo sovente noi stessi, in mol- 
te nostre peregrinazioni in Italia delle ancora 
troppo vive gelose rivalità municipali, che tut- 
tora disgiungono città che quasi l’una l’altra 
si toccano , non possiamo che benedire a quei 
generosi di qual siasi paese che in ogni modo 
danno opera a spegnere questo funesto mal se- 
me che a nostro danno e vergogna noi sfortu- 
natamente eredammo dalla barbarie., e dalle di- 
scordie delle fazioni dei turbolenti secoli di 
mezzo, e che il maraviglioso incivilimento del- 
l’età nostra non è ancora bastato a distruggere 
interamente. Il Compilatore. 

LO VLVGGIO A PALERMO 


NCOPP’ A LO NETTUNO 


Pe nzl a Palermo se po fà na corza. 

Ottav. 


Gnorsì, vaco a Palermo: da se ’mise 
Aggio perzo lo stommeco, e lo suonno; 
L’amice ausate a sfarenà tornise 
Perzò co lloro carrejà mme vonno 
Pe godè’ncinco juorne d’allegrìa 
La grà Festa de Santa Rosalia. 

Tu fusse pazzo? — scrama qua fratuso — 

A cchess’aità t’arriseche pe mmaro? 
Vi’ch’aje ntunno spennato lo caruso, 

E sso verrizzo pò ccostarte caro — 

N’auto repiglia — Ntiempo de cranicola! 
Mo vò mette l’ascelle la frommicola. 

Spara no terzo: la paura è cchesta , 

Che mpralteca n’ a velino lo vapore , 

La rrobba può jettà pe la fenesla 
Co na simpeca fredda, o n’antecore — 

All ossa toje — mm’ascle da lo preminone — 
E celie avesse a ppartì pe lo Giappone ? 

Craje faccio testamiento, e rame confesso; 

Va buono ? Ve capaceta? Aggio tuorto? 

Ma non me sposto , tengo lo premmesso , 

Me sò ffatto ccaccià lo passapuorto , 

E nce aggio spiso quacche tornesiello 
Pe ffareme na sciassa , e no cappiello. 

Sarria peccato perderce le spese, 

Me lo flatico, sango da Mercurio! 

E ppo la compagnia de lo Marchese 
M’è stata sempe de no buono aurio, 

E dde n’auto compagno sò ccontiento , 

Ch’è llesto, tutto fuoco, e bà pe cciento. 

Nce simme già ; mal’ uocchio non ce pozza ! 

LI’ ora de la partenza s’abbecina: 

M’hanno mannato abbascio la carrozza. 

Nce aspetta a braccia aperte la marina ; 

E Nettuno che n’cammera nce accoglie 
S’ appiccia lo sicario, e sse la coglie. 

L’ uocchio a chello che lassa fa rretuorao , 
Mmpietto lo core se nce fa n’appicceca , 
Lo Muoio , lo Peliero, e lo Contuorno 
Parono lo presebbio che se fricceca: 

E lo mare che mmaje non ha rrecietto 
È no ciunco penato into a no lietto. 

La vi Uà Crapa!... Mo non ha cchiù ffummo 
Ancora s’allicorda chili’ affrunto 
Che Ile facette n’ anema de chiummo 
Che nce alloggiate da... non se sa lo cunto 
E la purga de tanta acqua salata 
A llavarle sta macchia n’è bastata l 

N’accommenzà , me dice lo Marchese, 

Co ssi lotane muorte a fifa l’ addotto ! 

Sarrìa meglio jettarece le spese... 

Già n’aggio famma ; ma pe no vescuotto, 
Na refola de carne , no becchiero 
Se pò na vota arresecà , n è bbero ? 

Isso pe beretà non piglia brodo, 

M’a lo bollito affonna chiù la mano ; 
Magna l’arrusto pecchè cibo sodo 
Magna lo pesce pecchè cibo sano , 

Magna li frutti comm’aperiente ; 

E dde lo riesto non ce lassa niente. 

Ma celie ccaudo ! che abbasca ! atta de craje ! 
Nce sentimmo arrostì sotto coperta 5 
Scappammo ncoppa,e Uà nce so’ cchiù guaje, 
Resciata non potimmo all’ aria aperta > 

Cielo, e mmaro vedimmo p’ogne lluoco, 

E ll’acque ardono pevo de lo ffuoco. 

Sto caudo che nce tene ini’ a no bagno 
AH’uocchie appapagnale fa la guerra , 

Non siente che no riepeto , no lagno 
Che non se pò dormì manco pe tterra ; 
Schitlo lo si Marchese ne trionfa , 

Dorme seti’ ore, viato isso! e rronfa. 

Te te! già IParba mette pede a mmare, 

Usteca sponta , e nnuje pigliammo sciato ; 

Re cchillo muorzo d’isola nce pare 
D’avè no terno sicco guadagnato; 

Ca doppo n’auta veppeta se vedde 
Lo grà Pajese de li Cristianiedde. 

— Beneditto sia Dio \ già simmo mpuorto ; 

Lo Nettuno s’asciutta lo sudore, 

Ed io che mme credea già miezo muorto 
Mme sento mpietto allarejà lo core 
Pe la cara accoglienza che nce fanno 
Duje brave amice che no banco vanno. 

Co ffilo doppio a nnuje se sò ccosute 

E nce hanno p’ogni parte accompaguate 
Pe le bbisete ncasa, pe Pasciute , 

Pe le chiazze , li vicole , le strate , 

E a li quatto Cantune addò se sparte 
Palermo comm’a pizza nquatto parte. 

Ncoppa sto munno stuorto lo dderitto 
E conime fruito fore de slaggione; 

Pe ccbesso nzo che ddico , e ch’hanno dillo 
De sto punto de strata è eco rragione , 

E perzò se dengrazia sotto voce 
Lo \iciarrè che nce lassaje sta croce. 

Sentite; io non pretenno addottora rote 
Pe ddirve quante ccà nc’ è dde stupenno 
P’antiche Cchiesie,pe ccolonne, e mmarme: 
Pe ntaglie, pe mmosaice, e baje scorrenno; 
Scrivo quanto aggio visto, e cche ne penzo , 
Rasco, sputo, mm’annetto, ed accommenzo. 

Passeja lo primmo juorno de la festa 
No carro gruosso quant a na montagna ; 
Porta la Santa groliosa ntesta 
E mmiezo Paraviso l’accompagna ; 

Dinto museche, banne, e compagnie 
Nce sonano concierte, e zinfonie. 

Quarantaquatto vuoje torzute e grasse 
Co le ccorna guarnute de giorlanne 
Se tirano lo carro a lluonghe passe 
Quase alliere d’ affido accossì granne ; 

E ddevote accompagnano sta retena 
Ruonte, e ppasture de deverza petena. 

Mmiezo a le bbie la preba è ttutta quanta ; 
La gente mpupazzata è a le ffeneste , 

E Ila se raccomannano a la Santa 
Che lliberaje Palermo da la peste; 

Ma io pauruso dinto a le mmedolla 
Non ce starria pittato inlo a ssa folla. 

Lo carro , o pe ddi’ meglio la grà Torre 
Ntra le rulle perpetue, e lo schiamazzo 
De certe obbrigatissime ttammorre 
A lo llario se fremma de Palazzo ; 

Po chi magna , chi veve, e echi s’arracchia 
De babbalusce co li picchi pacchia. 

La magnifeca strafa de Toleto 

La sera è eco bell’ ordene alluminata, 

Da cafune, sordate, e bbasso ceto 
Nfì a cquatt’ore se fa la passe jata ; 

Vanno ncarrozza dopo le cquatt’ore 
Le mmode , le ttolette , e le Ssignore. 

Priramo de sto passaggio a lo Pretorio 
Nc’è na carca de sdamme, e tritolate 
Pe bbedè lo famuso sparatorio 
E pigliarse l’ acquette, e li gelate ; 

Llà co no cartellone io mme ntroduco, 

Mm’ assetto, smiccio, mme diverto, e zuco. 

Ca nninche la notizia mm’ hanno detta 
Che a Palermo nce sta 1’ antico ditto 
Che ddove nc’è Senato nc’è sorbelta: 

Io de la bbella massema approfitto, 

E comme no comprito galantommo 
Addò se trova lo Senato , nchiommo. 

Pe lo ffuoco nce sò li trasparente 
Che te diceno quanno se ncorona , 

E ss’ aunisce a la Sposa lo potente 
Federico Secunno d’ Aragona ; 

Quanno passa revista a li sordate; 

E crea treciento Cavaliere armate. 

Ma già pe ll'aria la granata sbotta, 

E na chioppeta d’oro spanne nterra: 
Stammoce attienle, ca sta primma botta 
È comme lo nzegnale de na guerra 
Che sa fa senza riepeto de parte , 

E eco ttutte le rregole de 11’ arte. 

Da doje varche accomenza la barrerà 
L’una jetta da ccà furele pazze, 

L’auta scbiercbia da Uà co na lumera 
Po comm’ a (Furie s’ ardono de razze , 

E non potenno cchiù dà pe rrecevere 
Se vasano da sore, e bbanno a bbevere. 

3Mo lo (Fuoco se lanza a lo staccato, 

E eco bruoccole, nzirie, e mmarcangegne 
Se nfroceca da chisto a cchillo lato 
E dde ciento colure te li ppegne ; 

Nce so’ porzì comete co la coda 

Che a ttiempe nuoste tanto sò dde moda . 

Pazzarella, e bbisbeteca la sciamma 
Mo ride, mo le vengono le ddoglie; 

Non è cchiù n’artefizio, ma no dramma 
Che se ntrica, s’annodeca, se scioglie; 

Ntra li corpe de scena pe nFì ssiente 
L’ allucche de l’Atture e li lamiente. 

Da ccà scappano fore arbore, e chiante , 

Dà Ila piezze d’ antica arclietettura 
Mo no cielo de stelle, e dde brillante 
Mo no vorcano che te fa paura ; 

A no luoco ’ncantato esse te cride, 

E nn’ arri ve a bbedè chello che bidè. 

Ca mente guarde nterra sto meracolo 
De ll’arte che se nguadia a lo talento, 
Ncielo de bbomme nc’è n’auto spettacolo 
E cacciano da cuorpo oro ed argiento, 

E co ffà quanta striepete chiù ponno 
Nfi a Cerere ncojetano lo suonno. 

Ogne momento chi ripete — ebbiva ! 

Chi — chesta è certamente na scoperta — 
Chi — se mmerita ave la privativa — 

E lo Marchese steva a bocca aperta , 
Pecchè grà ssete avenno chella sera 
La defresca va co na scorzonera. 

Pe la marina che s’allumma a grasso. 

Sibbè sia notte , e che lo tiempo sciulia , 
Nce ne jammo ncarrozza passo passo 
A bbedè nuje porzi la Villa Giulia , 

Che nce mosta la carca de la gente 
E lo ssonà de musece strumiente. 

Sta magnifeca Villa è allegra e ccara 
Pe ffontane, pe statole, e ppe grotte, 

Po li lumme che nce ardono a migliara 
Nce scetano lo juorno a mmeza notte; 

E ccomme fusse dinto a no riardimi 
Siente lo pjofumeddu gratu , cffìnu. 

Da na parte int’ a ssidece pitture 
Stanno li fatte che Birgilio canta } 

Da ll'auta puoste ntra mortelle e sciure 
Li fatti de la vita de la Santa , 

Senza dì pecchè stanno ncompagnia 
Aneja, Didone, e Ssanta Rosalia. 

Le Ssignore sò belle , e mme so’ pparze 
Contente assaje de se parla nsecreto ; 
Hanno fatto sta vota tre comparze 
A la Loggia, a la Villa , ed a Toleto, 
Co le meglio carrozze, e li cavalle 
Che sso’ l’accoppatura de le stalle. 

Ma comme stanche sò de tanta spasse 
Agguanti, poverelle! cchiù non ponno ; 
Fanno l’occkiuzzi nivuri tre asse . 

E pe mmiezo a la via pigliano suonno \ 
Lo caso accettuato de qua bella 
Che nce tene l’ammore nsentinella. 

De Luglio oje conta dudece lo mese, 

E la festa vint’ ore s’arreposa ; 

Io mme ne vaco visitanno Cchiese 
Che ssò de na bellezza ma j estosa , 

E pri turno chella che lo nomme scritto 
Porta de San Giuseppe bbeneditto. 

A bbederla mme pare na Matrona 

Che li ntringole e mmingole non cura, 
Ma che tutta vestuta ha la perzona 
Schitto de robba eh’ ogne ttiempo dura ; 
E cchella venerabela presenzia 
Maraveglia te move e lleverenzia. 

Pe mme non boglio arreseci parola 

Manco de na colonna , o dde no marmo; 
Maste nce sò che nce hanno aperta scola 
E U’hanno mesurale a pparmo a parmo 
Squatranno nfì co lo compasso addotto , 
Cheli’ aula Cchiesia che Ile sta da sotto. 

Addò po me ne vaco a sentì Messa 
No trasoro de marmole se nserra ; 

A u nevi no che ssi a Casa Professa 
Ch’è no piezzo de ponta de Ngritterra , 
Va mo e cconta ssi ntaglie senza fine 
E ss’aserzeto d’angiole, e puttine! 

Forza d’antiche Priucepe, e Barune 

Che chi dall’uno, e echi dall’auto scianco 
Pe colonne, stragalle, e corniciune 
Nce volettero spennere no banco : 

Parlano chelle Gentilizie mpx'ese 
De la pietà che consigliaje ste spese. 


Digitized by Google 



4 « 

Craje po corro a bbedè, si Dio mtn’ajula , 
La stopenna Cappella Palatina 
Che ddinto a no mosaico s’ è ccosuta : 

La Marlorana, e Santa Catarina 
Po r Olivcdda bella comme a sciore , 

E la Rotonna de lo Sarvatore. 

Quanno lo Ciciarone mio fedele 

Da pò tante addimanne me decetle — 
Chella fuje casa de Giovanne Mele — 
Ciento mme ntese parpete d’affette , 

E bedennola povera de marine 
AH’uocchie mme venettero Ile llarme. 

Che ccaro , che magnifeco Poveta ! 

Era masto de lira, e dde zampogna ; 

Co Triterò parlava e eco Drameta 
De pecore , de semmena , de scogna ; 

E ssì guardava n’Amarella nfronte , 
Cagnava suono, ed era Anacreonte. 

Palermo mio , tu pe sbrannore antico 
E moderne virtù n’ammunue mela , 
Vantatenne ; ma siente che te dico , 
Sibbè n’ avisse avuta aula catinela 
Che te fa lluce , avastarrebbe chesta 
Pe ddarte spanfìo, e ppe tenerte nfesta. 

Canchero! è 11’ una doppo miezo juorno, 

E mrae trovo montato a no sciacquino; 
L’amice a flarme avessero no cuoruo , 

E magna senza me?... Non sia ppe delitto 
Io parlo a scliiove... no, non c’è paura , 
Ccà so tutte aggarbate pe nnatura. 

Pe bberetà sto pranzo è assaje de gusto , 
Ogne piatanza vale no zecchino, 

Nce sò ponge a lo fritto, ed a l’arrusto, 
Ed è servuto dinto a no ciardino, 

Nce songo ombre che parono de vuosche ; 
E ppe ffortuna non ce stanno mosche. 

Pe la mmesca de vine prelibbate 

Nce sentimmo no poco arracchiatielle , 
Nce spassammo lo suonno co risate, 

E contannoce tanta storejelle... 

Damme lecienzia si vuò bene a mamma, 
La corza de li barbare mme chiamma. 

Assommo into a no parco mposomato, 

No bravo Sonatore Uà m’aspetta , 

A mmalappena l’aggio salutato, 

E mme vene la soleta recetta ; 

La sorcino, e li cavalle che Ile fumma 
Se ianzano pe bencere la mbrumma. 

Agnuno vola senza cravaccante , 

E nfi ll’uosemo sente de la gloria , 

E ccliillo che ad ogn’auto è ccurzo nnante 
Porta scritta int’all’uocchie la vettoria , 

E l’apprause che nprubbeco le fanno 
Chiù dell’uorgio, nozuccaro le sanno. 

Vide mo che accomenza a scurà ll’aria 
Quanta scale, e lucex*ne stanno a mmoto ! 

Pe rennovà la stessa lomraenaria 
Parono le frommicole a revuoto; 

E quanno sò ddoje ore de la sera 
Torna lo carro allomminato a ccera. 

Po s’ara pe la fila, e chi nn’ha sfizio 
Va a bbedè la fontana a lo Pretorio ; 

Io che tengo chiù suonno che gbiodizio 
Cerco de guadagnà lo dormetorio ; 

Farine no scampolillo cchiù me garba , 
Pecchè ddimane m’aggio a ssose all’arba. 

Ll’arba rossa spontaje comma rragosta, 

Io mme scerego ll’uocchie e ll’apro a IForza; 
Pecchè co na carrozza de la posta 
A Mmorreale voglio fa na corza ; 

Accossì fface chi de Luglio vole 
Scansarse da la porva , e dda lo sole. 

Nquatto rate pe spartere le spese 

Nce aunimmo quatt’amice a sto viaggio; 

E ntra chiste se ntenne lo Marchese 
Che pe nuje pòchiammarse acqua de maggio; 
Pecchè sempre è dd’allèra compagnia, 

E nce conta miserie pe la via. 

Comme pe ccautele isso no sbaglia 
Ed ave la salute tanto a ccore, 

Se porta doje cammise, e na tovaglia 
Pe ccambiarese ncaso de sudore... 

Ma fa no friscolillo, ed ha paura 
De non peglià pe bbia quacche pontura. 

Mmpielto ste ddoje cammise pe rreparo 
Se mette, e ss’abboltona lo vestito; 

Co sta mbottonatura è accossì ccaro , 

Nce pare na nutriccia de Cardilo ; 

E ssempe dice — mmaro me! so ccuotto , 
Ah! mm’avesse portato no cappotto ! 

Nè, si Marche, tu veramente dice ? 

Friddo a Palermo a la metà de 11’ anno? 

Io mo te voglio bene, simmo amice 
Ma tu le ddice grosse , atta d’aguanno ! 

Nce vo’ no cannarone comm’ a truocciolo 
Pe ffà scennere abbascio chisto vruocciolo. 


Digitized by Google 



Ma ste chiacchere dette pe pazzia 
Pe bedè de spassarence li frate, 

E bence lo sfastidio de la via , 

Nce fujeno pe no caso ntossecate ; 
Votajemo a no palazzo ll’uocchio alFrilto 
E utra nuje picejanno avimmo ditto — 

Dint’a cchillo Palazzo nce nascette 
No valoruso Prencepe Reale , 

Era ua puca d’oro, e ttestordette 
La Franza co no genio senz’aguale 
Pe ll'arte de la pace, e dde la guerra ; 
Ma Dio lo voze!... e lo cliiagnie la terra. 

Ecco Uà Morrejale , addò se vede 
N’antica tana de li Sarracine 
Cagnata’n Santuario de la Fede 
Co no commento de Benedettine; 

E no quatro famuso de Novello 
Che a bbedè non te sazie quant’è bello. 

Decedotto colonne de ngranito, 

Quatto da fore che sò bbintidoje , 

De mosaico n’arabeco vestito 

Fatto a la Bibbia , ed a li Sante suoie, 

Chillo trasoro de lo Sarvatore , 

Fanno de sta grà Chiesia lo stupore. 

Ma de l’ addotte, e storiale mura 
Tentaje de farne cennera lo fTuoco; 

E la Pietà che bence ogne sbentura 
Nce mise mano, e ssorzetaje sto luocoj 
Da la desgrazia lo levaje de pisemo, 

E ccbiù santo lo fa st’auto Valtisemo. 

A lo retuorno da no bravo amico 
N’auto pranzo nc’avimmo taffejato; 

Lo quale ccbiù de chello che ve dico 
Scialuso a bbine ed a piatanze è stato , 

E nfine de gelale , addò se corre , 

Nc’era no coso che pparea na torre. 

La sera lebbrecajese pe Toleto 
La stessa bella allomminazi'one, 

Che s’era fatta pe la sera arreto 
Co folla de carrozze, e dde perzone, 

E doppo co ccbiù gusto, e co cchiù sfizio 
Se vedette spaia l’auto artefizio. 

Lo quarto juorno è schitto consacrato 
A ll’affizie divine che se fanno 
Co ttanta pompa all’Arcivescovato , 

Che nfra de nuje pe nnommenata vanno } 
Co lo vespero ’mmuseca la sera , 

E la stupenna schiassejata a etera. 

Compà , de fa no mutto io non me ngaggio 
De cliella masla goteca affacciata ; 

Ca dinto a lo pittoreco viaggio 
De Cuciniello nuosto nc’è stampata, 

E ssi circbe canosce quant’è bella , 
Accattate lo libbro, e bbidetella. 

E a ddì sta Ccbiesia che sbrannore piglia 
Da na lava de lumme , manco è ghiusto $ 
Fatte pe mmare cient’ ottanta miglia, 
Spienne lo tuppo, e llevateso gusto: 

Ca si la capo dinto fore io smerzo 
Pe dirne qua pparola , è tiempo perzo. 

Nc’è 11’ urdema matina a sta Matrice, 
Museca, e Mmessa co Pontificale j 
No luongo Panagireco se dice 
Lo juorno da n’addotto co bacchiale, 

E la notte co statole a la spalla 
Nc’è la proggessione , addò s’abballa. 

La Reggina e lo Rrè scbilto mancate 
So’ de ste ccare feste alla fortuna ; 

Senza chella presenzia so’ rrestate 
Comme na bella notte senza luna , 

E ccomme ntravenì qua bbota sole 
A no juorno d’abrile senza Sole. 

Ma già tulto è scomputo, e nnuje facimmo 
Visete de lecenzia, e ppolizzia 
Co le ppei’sone de Covierno apprimmo 
Che nce hanno ausata tanta cortesia , 

Po co cquanto Palermo ha de cchiù beddu, 
E n ti co 11’ acqua de lu carrafieddu. 

Porzì lo caro e ddigno de Regnante 
Casino de li Colle avimmo visto, 

Lo quale nc’è paruto na croccante 
Posta de sciure dinto a no canisto, 

Na lava de zecchine se nce spese 
Pe (Farle no vestito a la cliinese. 

Ncoppa a lo Bervedere chi s’affaccia 
Da ccà sorcina l’addore a li ciardine, 

E dda Uà vede serve pe la caccia : 

Da na banna squasejeno le ccolline, 

Da n’auta tene nfronte n’oli veto, 

Co no maro denanle, e n’auto arreto. 

Ma tutte le ddelizie de sto juorno 
Tutte le ccortesie de chesta Gente 
Nc’ave annozzato ncanna a lo retuorno 
No mare ncavalluto, e mpertenente, 

Che dint’aH’ore ventiquatlo e meza 
Co no vieulo arraggiuso ha fatto zeza. 

Lo marchese sorriesto , a li pilote 
Fa mille strambalate questejune , 

Se s’avessero a rrompere le rrote, 

O facessero’ faglio li oratine : 

Sempe no piccio fa ; tutto lo stommeca , 
Se mette nnanze no varilo, e bbommeca. 

Zitto, ca mo scennimmo a la Marina 
E io dengrazio lo cielo che so’ bbivo, 
Paro, gnorsì, na mummia alissandrina 
Ma poco mporta , non ce so’ corrivo ; 

Ca deceva n’ addotto de goniglia — 

Chi va pe mmaro chisto pesce piglia. 

29 Luglio i845 

SCOMPETURÀ, 

DESCURZO DE PORZIELLA A LA MAMMA 


Nce so 7 ccanzune pe la gente i/ascia 

OTTA.V. 


Mamma mia, sso casadduoglio 
Che buò danne pe mmarito, 

Non me piace , nò lo voglio, 

E no vino fatto acito. 

Già co n uocchio non ce vede , 

Co na recchia poco sente , 

Ha no vruognolo a lo pede , 

E Ile mancano tre diente. 

Isso di 1 te potarria 
Ch’ ha ddenare, e che pò spenne... 
Ma lo core, mamma mia , 

De na figlia non se venne. 

3 

No, lo core non è ccosa 
Che se poi’ta a lo mercato , 

La natura crapicciosa 
Uno sellino nce n 1 ha ddato. 

# 

Uno sciatto ! allebbrecaje 
Co na faccia seria seria , 

Che mmannaggia quanno maje ! 
Uno schitto , che mmiseria ! 

E la mamma n’ è cchiù sorda 
Co la figlia poverella ; 

Ca lo tiempo s’ allicorda 
De quann’ essa fuje zetella. 

PARMETELLA CHE PARLA SOLA 

STROPPOLA A SSOSAMIELLO 


Stammatina lo si Biase 
Ch’ha Io puosto abbascio Uà 
Chesta schiocca de cerase 
M ha holuto rejalà, 

E eco smorfie de parole 
Mm ave ditto — Parmeté , 

So ccerase primmarole, 

Maguatelle, e ppens’a mine — 

Io nce penso , e un’ aggio core 
De magnarele pe mmo: 

Che d è cchesto ? È fiuorze ammore 
Che rame pogne? E ppecchè no? 
Ah ! non sulo pe le ccase 
Va lo guitto a ffrezzejà, 

Ma nfi ddinto a le ccerase 
S’annasconne, e nce la fa. 

PE LA FESTA DE P1EDEGR0TTA 

RIEPETO DE NA GELOSA 

K L A SORE — CO MMUSECA DE PISTILLO 

CANZONA 

Kescia me! che mme succede ! 

Tutto è nganno , sore mia , 

K’ogna mo non c’è dde fede } 

Mo l'ammore è na boscìa!... 

Ko lo ccride? E ssiente ccà. 

Chi Ilo fauzo tradetore 

Che mme nfraceta , e mme ngotta 
Aggio visto a ccore a ccore 
Pe la via de Piedegrotta 
]Sa pacchiana accompagna. 

Pe na vrenzola d’Arzano 
Co la faccia de crapitto 
Mme fa chiagnere lo cano!... 

Munno puorco, munno guitto! 

Chiù n’avimmo che bliedè! 

Ma li civece so asciute, 

Sora mia , che bbella cosa ! 

Piezze (Tuonimene chiantute 
Comme fanno chiù sfarzosa 
L’apparata pe lo Rrè! 

Nfra de cliisle lo chiù bbello 
INnanz’a mme ntramente passa 
Me fa l’uoccbio a zzennariello!... 
E ccbilTaseno mme lassa 
Pe na vrenzola accossì? 

Ora mo che nce v or ria? 

Na gaiessa de retuoruo } 

E peccato non sarrìa 
De caccia sto malejuorno, 

De chiantarelo, e bonnì. 

Ma na povera figliola 

Ch’ave mpietto la coscienza , 
Quanno manca de parola 
Po piglia na brutta renza 
Che la face mmerlecà. 

Guaje mperrò si torna! È mmuorto! 
E ssi po lo lasso vivo, 

Pe l ammore che Ile porto 
Chella faccia comm’a ccrivo 
Io le voglio spertosà. 

IV 


LO RE J ALO 

DE NA CANELLA RICCIA 

a la siè Rosella 

QUARTAROLE 

Sì Rosé , tu sì bbona figliola 
£ la gnora jodizio t’ha ddato, 

Liegge cornine a no inasto de scola , 
Scrive cornine a no libbro stampato. 

La matina co ll’arba te suse, 

Jiette n’uocchio a la cammera attuorno , 
Po t’ assiette , e a lo manco te cuse 
Quatto para de guante a lo juorno. 

Lave , stire , covierne lo gatto , 

Arrecarne de filo , e dde seta , 

E tte spasse a ffà quarche pejatto,... 
Chi lo magna s’allicca le ddeta. 

Ma sarrisse na fata mperzona 
Si a lo core n 1 a visse lo fiele 
Si pe cquanto sì bbella , e ssì bbona 
Tanto fusse all’ atnmore fedele. 

Gomme fa per llevarte sso nganno? 

Siè Rosé , na speranza mme resta , 

E ppe cchesta speranza te manno 
A la scola de n’auta majesta. 

Pò mmezzarte sta riccia canella 

Che mme songo cresciuta co ammore 
Quanto fa na hgliola cchiù bbella 
Si fedele conserva lo core. 

Me la scippo da 11’ uocchie pe Itene , 
Resto comme a no piezzo de nnoglia 
Ma si tu quant’a mme Ile vuò bbene 
Siè Rosé, nce portammo la poglia. 

Maje tradirte non pò, si la squarte 
E li piezze nn’appienne a la chianca 
Studiateli ; essa scbitto pò flarte 
Acquista la vertù che te manca. 

A LO SI' D. VICIENZO TORELLI 

SONETTO SCBITANIO 

De scriverle quaccosa pe la Strenna 
Quanno , Viciè, mme vedo fà lo mmito 
lo rame sento saglì ncanna Tacito , 

E ppare che na vozzola mme scenna. 

Li Giornaliste quanno sparo a bbrenna 
Me sanno fà la varva co lo brito, 

E ssì mm’esce qua mmuorzo saporito 
INisciuno sa tenè mmano la penna. 

Ma tu minierete d’essere servuto , 

E sto sonetto che te parla chiaro 
Te manno tale e quale m 1 è bbenuto. 

Ca tu Tannore che nc’ è ttanto caro 
Pe bennecà de Napole, aje saputo 
Dà chelle cquatto secce a lo notaro (i). 


(i) Sto Sonetto allicorda na vertolina che fice D. Bicienzo 
a l’autore de no schefenzuso articolo contro lo Congresso de 
li Scienziate de Napole. 

Nc’ è lo carizzo pe lo ninno rifascia 

OTTAV. 


Nce l 1 avrà ditto quarche paloramella 
A chisto Ninno aggrazejato e caro 
Che nascere a li dudece Jenuaro 
Sarrìa na cosa veramente bella . 

Co sto juorno porzì spuntaje na Stella 
Che ghietta no sbrannore accossì chiaro , 
E eco no nfrusso che non ha lo paro 
La sciorte fa de sta Secilia, e cchella. 

Nninche lo ninno la notizia ntese 
Contanno quase 11’ ore, e li minate 
A li dudece è nnato de sto mese. 

Cient’anne de fortuna e dde salute! 

N’auta grolia sarrà de sto pajese 
Si guarda de lo Gnore a le bertute. 

A COMMA’ PORZIELLA 


STO CONSIGLIO A.Z2ECCUSO 

Sonetto li 


Sto nennillo ch’aje fatto comm’è bbello! 
Assomeglia , Comma , tutto a lo paté 5 
Duje mise a mraalappena sò ppassate 
E ss’ è ngrassato quant’a no porciello. 

Ma si dint’a sse fiasce, poverello ! 
L’astrigue pevo de le sopressate, 

O mpietto s’ammatonta le ccostate , 

O arreto 11’ esce tanto de scartiello ! 

Siente, levalo prieslo da presone, 

Non sentì cchiù consiglie de vammana, 
E ccbesse ppezze cagnaie a ssapone. 

Comma , nfasciato non ghiarrìa tre grana , 
Ma si scapolo cresce sso guaglione 
Pò trasì pe bastaso a la dogana. 

A TRIVOLO VATTUTO 

1 Ve' è la monde pe la gente soda 

OTTAV. 

Aveano ll’uocchie lustre comm’ a Ssole , 

E la pella chiù lliscia de lo x*raso ; 

E mmo la faccia de na rattacaso 
Mostano ste ddoje povere figliole. 

Pe n’ averle nsertato li guajuole 
Sò arreddutte sgargiate, e ssenza naso !.. 

Io pe l’arraggia de sto brutto caso 
A le ddoje mamme scognarrìa le mmole. 

i 

Nce l’obbrega la legge , e non ce vanno , 
Ponno sarvarle, senz’aprì la vocca, 

E li figlie te maunanoa zzefunno. 

Ste mmamme sciagurate che non hanno 
Nè ccore mpietto , nè ghiodizio ncbiocca , 
Che nce venono a ffà ncopp’a sto munno? 

A SBEGLIARINOLO 

Vintequatt’anne schitto!... Era no sciore 
Quanti’ ascette Martella da la scola ! 
Dint’a ll’uoccliie nce aveva la parola , 

E nfaccia le tagliave lo colore. 

Mo tutto lo quartiere n’ ha ddolore, 

Ch’ha ddovuto morì tanto figliola ! 

Dà la capo a le mmura Don Nicola 
Che se la nguadejaje co ttant’ammore. 

Ma fanno cierte na reflessejone, 

Che da quanno fuje mamma la scuressa ! 
Addeventaje gialluta e mmalaticcia. 

Essa nce corpa , Dio nce lo pperdone ! 

Era fuorze qua Ddama , o Prencepessa 
Pe mmettere li figlie a la nutriccia ? 

Venga !o piello a lo mmarditto gusto 

Che spisso hanno le sdamme, e lecciantelle ! 
Co la speranza de parè cchiù bbelle 
Se mettono nsoppressa int’a no busto. 

Lo mantece scioscià cchiù non po’ justo , 
S’arronchiano la meuza, e le bbudelle ; 

E cche arroiina! quanno le sposelle 
Accomenzano ad enchiere lo fusto! 

Nasce la scontrafalta crejatura 

Scarza a preminone , co la carne froscia 
E no pietto che ntofa, e nnò sbapura. 

Gnamà , sto frutto nnanze tiempo ammoscia ! 
Pe ccox*pa toja se ngrogna la natura , 

Non le dà cchiù calimma, e nne Io scioscià. 



Sonetto VI 

NCOPP’A NA RESPOSTA NSATECA 


Marisso chi a sto mutino 
E urtato accossi ttunno ! 
Non ce vede , lo miedeco ha trovato 
E ccerca scuse pe rrestà cecato ! 

Màtt. Chiap. 2. 


Nc’era na vota no Predecatore 
Che predecava dint’a na cappella , 

E eco na voce fatt’a ccaramella 
Parlava all'arma de lo peccatore. 

Chiagnea tutta la gente pe ddolore 

E ogne llarrna era quant’ a na nocella ; 
Tagliato avrisse li selluzze a ffella 
Che da pietto cacciavano li core. 

Ntiempo no zappatore de campagne 

Trase Uà ddinto, e raraanco s’addenocchia , 
Nè se scommove a chille chiante , e llagne. 

Uno Ile dice — piezzo de scatocchia! 

Ccà chiagnono le pprete, e ttu non chiagne? 
Le responne — io non sò de sta parrocchia. 

PE LO CAPODANNO DE LO 1846 

NA PREDECOZZA A BBRACCIO 


Nninche trase Capodanno 
Ntra l’amice, e li pariente 
Comm’è ssoleto se fanno 
Cerimonie e ccomprimiente. 

Pare a mine che st’allegria 
Che se fa pe ll’anno nuovo 
Sia no rammo de pazzìa 
De nuje tutte; e vve lo pprovo. 

Comm’a schiusa de coniglie 
A lo patre pe ddà brodo 
Oje se ncrinano li figlie, 

E Ile parlano a sto muodo — 

Non inaje gusto che Tannozza 
Venga st’anno a tata nuosto; 

E lo Cielo nce lo pozza 
Conserva gagliardo, e ttuosto!.. 

Tu che ttuosto? che gagliardo? 
L’anno vene a ffarce guerra ; 

E chi capeta cchiù ttardo 
Nce arreduce nchiana terra. 

LI’ uno passa e nce l’assoccia 
Tunno tunno lo jeppone 5 
Ll’auto assomma , e dde la coccia 
Nce ne fa no lampejone. 

Po lo tierzo si nce tocca 
Co la ponta de lo dito , 

Mo li diente da la vocca , 

Mo nce leva l’appetito. 

E l’agurie tutt’ammore 
De na figlia fatta hbella 
Songo spaseme a lo core 
De la mamma poverella. 

Sta guagliona che Ile vole 
Quanto bbene nce ne cape 
Quanno dice ste parole 
L’abbelena, e nno lo ssape. 

Fa mammà na brutta cera , 

Ca sta figlia chiano chiane 
Sta levanuole a pprimera 
Già lo fruscio da le minano. 

Chiù ! pe cquante sfasulate 
Capodanno è ntossecuso! 

Ed a cquanta tritolate 
Fa la varva , e lo caruso ! 

Mo connanna a la dejeta 
Lo Feloseco j e lo sasco, 

Mo prepara a no poveta 
No majateco fejasco. 

Mo fa perde a lo crejente 
No prociesso ntribunalej 
Mo t’ammacca no studente 
E lo manna a lo spelale. 

E a sto fauzo tradelore 
Ch’oje se mette pe la via 
Si facimmo tant’annore 
Non è rrammo de pazzìa ? 

Ma nc’è ll’anno che se mosta 
Comm’ a cchiaro de la luna , 
E nce manna pe la posta 
Le rreccliizze, e la fortuna. 

No lo nnego; nc’è chi mmedeca 
Co sti pinnole gnorsì. 

E ppe frutto de la predeca 
Io ve U’auguro accossì! 




LO PATRE RROCCO 


CHE PREDECA ALLA GGENTE VASClA DE NAPOLE 


QUATRO DE D. RAFFAJELE D’A. 


OTTAVE 

Quanno io stea co na cimraa de scerocco 
Qua bbota mme contavano ll’amice 
Le mmara veglie de lo Patre R rocco 
Che ttanto bbene a sto Pajese fice: 

Ma sibbè spisso voncole io me mmocco 
Non tutto mme credea quanto se dice; 
Mo no quatro vedenno de sto nomme 
Mme ne sò persuaso ; e ssiente corame. 


Digitized by Google 



6 7 

Lo Patre Rrocco che li vizie mmedeca 
Co le rricette ammantecate, a Nnapole , 
Chequannova de trotto, e cquanno appedeca 
La capezza pe mmeltere a li scapole , 

Lo vi’, minano ha na croce, e fifa na predeca 
Che li core te fa comm’ova vapole! 

Ha ntuorno viecchie, giuvane, e (figliole 
Che ile contano mmocca le pparole. 


E ppare che dicesse — Peccatore, 

Cerca perduono a Cchisto che te sarva! 

Vi’ comme si’ arreddutto! Aje no colore 
Non saccio si de cennera, o de marva! 
Lassa la mala via , cagna sso core , 

Cerca de fatecà , flàtte ssa varva j 
Schitto nfaccia guardannote me torco , 
Vi’ca tu sì nnat’ omino , e non già puorco. 

E ttu femmena favoza , e ntrammera 
Che ncagno de stirarte la cazetta 
Ronntje le cchiazze da matina , a ssera 
Facenno la cajazza, e la cevetta , 

Non bidè eh’ aje pigliata na carrera 
Che mbraccio a li dejavole te jetta ? 
Respunne a mine, zeliosa, e mine capaceta, 
Vuò perde 11’ arma pe ssa carna fraceta? 

Co ssebbotte menate into mesura 

Patre Rrocco facea guerra a lo mmale 5 

E lo Pittore ncuorpo a sta figura 

Noe ba puosto Patre Rrocco tale e cquale. 

Si la stampa n’ha rrotta la natura 
Ll’arte se n’ha ccacciata 11’auta aguale: 

Ca chi lo smiccia , sibbè ssia no locco 
Ha dda di’pe ccoscienzia — èPpatre Rrocco. 


Don Rafiajè, che bbelle cose aje fatte! 

Te sì puosto addavero nguarnascione. 

Na vota accossì guappo a fifa retratte 
E mmo nfuorre no quatro de perzone. 
Vanno acciammiello li costume, e R’atte 
Ed hanno nfaccia la devozejone... 

Si curre de sto passo a fi’arte annore 
Sarraje cchiù de na machena a bbapore. 

A LL’AGGRAZEIATO 


POVETA ROMANO LO SI JACOYO FERRETTI 


STA RISPOSTA A UFFA 


Amicone de core 

Nninche mm’è bbenuta mmano la saporita 
lettera che mtn’aje scritta da Romena , aggio 
procurato de vedè la nennella de seje anne che 
m’aje tanto arraccomannata , pe nnomme Ar- 
richetta Merli. Frate mio, non te pozzo di’ la 
compassione che inm’ ha fatta mbederla ce- 
cata de tutte duje ll’uocchie, e la maraveglia 
che nim’ ha stonato vedennola sona co cchille 
rancielelle de mano che se magnavano li taste, 
e ccacciavauo suone accossì ccalluse e mmaja- 
teche ! 

Aggio portato co mmico na perzona de gu- 
sto nzieme co lo famuso D. Quintino Guan- 
ciale che a ttrent’anne ha ggià scritto duje bbel- 
le Poveme, e cchisto se un’ è sagliuto nn’estre- 
ce, non ce ha dormuto la notte, e la matina 
all’arba mm’ha mannate cierte vierze latrine , 
che ssi li lliegge le nce alliccile le ddeta. 

Vi’ cornine t’ è ccaduto lo maccarone into a 
loccaso! Tumm’aje cercato n’ottavina a llen- 
gua nosta pe ffà canosce a Nnapole sta pec- 
cerella che bbole dà n’ accademia , e io t’ ag- 
gio trovato aute accunte che mme sò asciute 
nnanze de pede. Porzì cliillo furolo de Mineco 
Bolognese , che 11’ ha mprovesato no sonettiello 
azzeccuso. Nsomma nce simmo nnammorate de 
sta pupatella senz’ uocchie, e f avimmo nfa- 
sciata de lauro comm’ a ffecatiello p’arrostere. 
Pe sservirete manno nchisto momento a Io Po- 
liorammo ste ccomposte, prega n no chili o co- 
razzone di Cirella de farle subbeto sprubbecà 
pe le stampe. 

Siente mo comme pe li’uso commeniente io 
te nne canto coppa coppa la storia dinte a ste 

SESTINE 

Vedette sta nfelice crejatura 

La luce schitto de lo terzo mese 5 
Po no male che ncoccia ad ogne ccura 
Nnant’all’uocchie na nuvola ile stese*, 
Chesta comm’ a ssanguetta Ile zucaje 
Tutte doje le nnennelle, e la cecaje. 

La scuressa chiagnea pe lo dolore , 

E tt’ avrìa fatto chiagnere na preta ; 

Ma la natura p’agghiustà ss’arrore 
De ll’uocchie dette ll’anema a le ddeta ; 
Spilaje bbone le recchie a la guagliona , 

E sottovoce He decette=sona= 

A cchillo mmito comme da no suonno 
Essa se sceta, e cchiù non trova abbiento, 
Lle frijono le mmano , e cchiù non ponno 
Sta, senz’arrampecarse a no stromiento, 
Tocca, annevina, stuzzeca li taste... 

Mo sona meglio assaje de cierte maste. 

Co le ddetelle profilate, e ccorte 
Che pparono palicche pe li diente 
Essa te caccia suone accossl fForte 
Che tutte dint’a ll’anema li ssiente, 

E chi te fa sta hbella mpressione? 

IVa cecatella quanto a no streppone — 

E cchesto die ve dico è ttanto certo , 

Che potrite toccarlo co Ile mmano ; 

Essa darrà no prubbeco concierto 
Faceuno schiassejà lo forte-chìano. 

Sentite a mine, Signure mieje, mme piglio 
La libbertà de darve no consiglio. 

Nninche lo malifesto avrite letto, 

Azzò non pozza nascerve qua ntuppo , 
Provediteve priesto de viglietto 
Sibilò a spenne lice avissevo lo tuppo \ 

Non se ponno trova meglio spettacole 
De quanno la natura fa miracole. 


SCOMPETCRÀ. 

A LA CAPO-RETENA 

DE LE CCANTANTE DE CIAPPA 

la sig. ERMINIA FREZZOLINI 

P* ave cantato tre bbote senza nteresse a n’ accade- 
mia pe li povere Lo ST A B B A de lo { amuso 
nossm 

STA SCIOSCIOLA 

Lo Stabba quanno canta sta Fatella 
Nguadia le nnote co lo sentimiento , 

E eco na voce traseticcia e bbella 
Move li core, e tte ne fa n’agniento; 

Lo Nomine sujo se mette n’auta ascella 
E bbola pe sso munno comm’ a biento, 

E ll’Arte che se vede int’a lo nnietto 
Fa no parmo de lardo a lo cozzetto. 

SUPPRFXA 

J)c li giurane sfasulate che servono a lo Cafè 
de la testa d ’ Oro 

A LI JfOBBELE ACCINTE DE LA POTECA 

Oje na cara guaglioncella 
Tutta pepe e tutta sale 
Addi manna qua ccosella 
Pe ddà buono carnevale 
A nnuje povere scasate 
Senza scarpe, e connannate 
A sta dinto a sto Cafè. 

\uje, signure mieje, che ssite 
Pe nnatura assaje cortese, 

E lo core mpietto avite 
Lario quanto a no pajese, 

Va, mollate quarcheccosa 
Mmano a ccliesla smorfejosa 
Che na sbrenzola non è. 

E na Musa vasciajola 
Schiusa abbascio a lo mercato! 
Quanno parla te consola , 
Caccia addore pe lo sciato, 

E tt’asciutta lo vorzillo 
Si te face no squasillo , 

Si no vruoccolo te fa. 

Cbesta mo pe nnuje ve preca 
Che pe ffà nzò che se deve 
Starnino dinto a sta poteca 
Nntra lo ffuoco e ntra la neve ! 
A na bbella , arrasso sia 
Non se fa na scortesia , 

Quanno cerca ll’aje da dà. 

PE LL’ARBO DE LA. SIGNORA D. TERESINA. M. 

JVce sla lo Soneltìello co la coda 

OTTAV. 

SONETTI ELLO 
co no muorzo de coda 

Quanno co la paura non contraste 
E ssola sola, Teresì, te truove 
Tu suone meglio de li meglio maste , 

Aje U’arteteca mmano, e non te muove. 

Mo sse ddeta nzerritano li taste 

E ccommattono a cquatto, a ccinco, a nnove, 
Mo Ile danno dorgezza, e ssongo paste 
Menate co la nzogna e rrossa d’ove. 

Ma int’ all’ ossa no triemmolo tesiente, 

Quanno pe ffarle fà bbella figura 
Tè mmitano a ssonà nnanze a la ggente. 

Comme ! 11’ arte t’ha fiatta, e la natura 
Pè ddà gusto a l’amice, e a li pariente, 

E ttu n cagno li ngutte pe ppaura ? 

Si non miette jodizio 
E tle lieve sso nzipeto de vizio, 

Sa’ che te dico? St’Arbo linguacciuto 

Nninche 11’ avrà saputo 

Lo gghiarrà sprubbecanno pe la sfrata, 

E tt’acquiste ssa bbell’annommenata ! 

r 

A L'APPASSIONATE DE LA NFERTA 


NA CONFEDENZIA 
Signure mieje 

Deciteme si aggio raggione tla vennere, e ffa- 
citeraella ca non ve costa niente. Ntravenono a 
rame poverommo certe ccose da fa schierchià la 
Fremma mperzona. 

Po dice ca Fratone 
Te sguarrà na Cetà. 

Socr. 

De che se tratta? Che t’è succiesso? Sbapura. 

Gnorsì, mo ve servo — Vuje già ssa pile che 
dduje tre mmise primmo de l’anno nuovo se 
preparano cierte libbre sfarzuse che se chiam- 
mano Strente pe lo bene de lo pajese , e dde 
chi li stampa. 

S’accommenza tanno na questova a ttutte li 
povete de goniglia pe nn’ ave qua ccomposta 

addorosa. E ssibbè io fosse la scolatura de lo 
fiasco, pure spisso songo stalo smestuto pe scri- 
verce qua stroppola a llengua nosta. 

Io lesto comm’ a Ssargente sò sciso abbascio 
lo mercato, me sò ffatta na passejatella a lo lave- 
naro pe mme resbeglià H’estero, e aggio arrem- 
mediato no sonetiello arrozzuto, na canzona pe 
la tiorba , duje strusciole a la pajesana e bbaje 
scorrenno. No eco la pretenzione de guarnì 
sto commito a mmessa pezzuta de qua pejalto 
ammollicato, e sostanzioso, ma de no chiappa- 
riello, no cetrolillo a Tacito, pe stuzzecà le ffor- 
ze de lo stommaco. 

Ora nninche s’è sprubbecata sta Mmesca pe- 
sca de lottrina e dde povesie , teccote ncampo 
la revista che te carda la lana a IT auture. Sta 
revista pe conseguenzia se sole fa da n’ addotto 
che ssa d’ogne ncosa, eh' è nnato da cuorpo de 
la mamma nfasciato de Scienzia nfosa, e flacen- 
no da jodece a ccontratto , a celli dà ncienzo, 
a echi conta le ccrespe , e a echi mena varrate, 
secunno la drigestione clT ha fatta. Vi’ che te 
fa lo Pi’ogresso ! Quanno se songo studejate a 
fiun no li case, no jodece se po servì senza scru- 
pole de lo ddativo, e l’accusativo -, e cheste se 
vede ogne ghiuorno. 

Ma pe mme scliitto se ll’è nfoscala la capo , 

e mrn ha zompato tunno de palla da la revista!. 
E ffosse stato sulo na vota! Gnernò: accossì fice 
chillo che allostraje 1* Irede , accossì chillo che 
squasejaje la Sirena, accossì chillo che te spen- 
naje la Gazza. Servirse dell’ ablativo pe mme 
Buio è n’azzejone de crapeltaro. 

Annevina mo sto secreto ! Mmidia non pò 
essere certo. La mmidia se la ntenne co chi è 
paro sujo. Na bella non trova piecche, pe n’a- 
sempio, che a n’auta bella. Na sdamma che ha 
li brillante a ccofane , no mmidia n’ anelluccio 
d’oro a na povera signorèlla, e no storejone non 
canosce manco pe prossemo lo cici niello. 

Io mo pe ccaccià lo Aracelo da la vocca de sti 
sapute , sò rrecurzo co dduje Sonettielle a echi 
era nn’ohbrego de mine leva le mmazze da fac- 
cia ; e mme fuje fatta la razia de farle stAtnpà 
dinto a li giornale , addò fuorze ll’avrite lette. 
Ma pe cchille che non li ccanosciono Ile nfro- 
ceco n’ata vota ccà mmiezo. Accossì ngrasso 
celli ù lo pigliato. Leggileville si nn’avite golio, 
si no passate nnanze, e bbontti. 

A LO SI D. PIPPO CIRELLA 

LAMIENTO I. 

Co na codella azzeccata co la sputazza 

Mo che sò bbuono a mmetterme ncomposta , 
E fFatto friddo cchiù de lo sorbetto , 

Pe ccompiacè n’amico che rrespetto 
Aggio nchiaccata II’ Irede de gnosta. 

E ddinto a la Sirena che se mosta 

Bella comme a no bello rammaglietto , 
Arresecaje no povero Sonetto 
Senza pretenzejone a llengua nosta. 

Siente mo, Don Felìj sso ggiornalista 
Che gghiudeca li vive , e spensa famma 
Doje vote mme sballaje da la revista. 
Dengrazejamillo, si vuò bbene a mmamma , 
Ca si schitlo pe me perza ha la vista 
Aggio lo core sujo scopierto a rramma. 

Don Felì , sto sonetto senza sale 

Te preo stamparme dinlo a cjuà ggiornale: 

E ssinghe persuaso 

Che ccollera pe cchesso non ce cape ; 

Ca l’Amico ceraso 

Lo nomrae mio cchiù Reggere non sape. 

A LO SI D. yiCIENZO TORELLI 

LAMIENTO H. 

Co lo codino 

Io te songo, Viciè, tant’obbregato ! 

Se vede cb’aje pe rame no grana affetto! 

Pe la Strenna quaccosa mm’aje cercato, 

Ed io faggio mannato no Sonetto. 

Ma sso figlio d’ Apollo prediletto 
Che tutte li povete ha gbiodecato , 

Non saccio si pe sbaglio, o pe ddespietto 
Ntunno da la revista m’ha sballato. 

Isso ha rragione ca sò no chiachiello , 

E pperzò se la pigliano co mmico, 

Ma sò ccose de bbotte de cortiello. 

Mperrò d’oje nne nante io voto vico 
Pe n’esse cchiù portato a lo maciello, 

E eco lo sango aU’uocchie te lo ddico. 

Tu può responne — non ne saccio niente, 
Ed io te credo; ca n’aje ciento vraccia 
Pe ffà tutte contiente ; 

Ma si nne sì ccapace 

De levarme le mmazze da la faccia, 

Stamparne sto sonetto, e stammo pace. 

A LO SI BARONE COCCIOLELLA 

M1EZO SCELLATO 
STA CHELLETA 

Te mpaiv de li stmfole la pasta 
oTr.vv. 

Si Barò , sti quatto strufole 
Io te manno pe Nnatale j 
Magnatille senza scrupole 
Ca non ponno farte male , 

D’ ova , e zzuccaro mpastate 
Non sò ffritte , ma nfornate. 

Tutte aunite, e comm’a prossemo 
Ch’ into all’arma non ha fele , 

Hanno avuto caude caude 
No vattisemo de mele $ 

Creo pe ffarence capace 
Ch’a sti juorne se sta mpace. 

Non canosciono superbia 
Ch’a sto secolo è dde moda , 

E pe cquanto nce faje studio 
Tu non saje citi è ccapo, o coda; 
Ste nfornate crejature 
De modestia ssò figure. 

Pappatille, e non me dicere 
Sì Barò, che songo poche , 

Non è stato p’avarizia 
di’ è lo vizio de li cuoche, 

Ma pecchè sarria peccato 
Darne troppe a no malato. 



A LO SI D. PIPPO CIRELLA 


La parma co le zeppale a che giova 
OTTAV. 


A la (ine de Carnevale mme chiovette nzic- 
clie nzacco da Cielo no regalo de sciosciole co 
n’aggrazejata lettera a llengua nosta che ac- 
comraenzava — È carnevale , e nce volimmo spas- 
sa . — Ora vi che mmuodo ha ttrovato chisto pe 
se spassà ! Si tutte chille che ccanosco se voles- 
sero spassà co mmico accossì, che fTortuna ! Mme 
vederria mprofecà la despensa, chedda nopiez- 
zo mra’ha pigliata 11’ aria de no desierto. Ve- 
dimmo chi scrive. letto n’uocchio a la firma, e 
nce trovo dinto — Ciccio de Lisio . Oh ! bbella ! 
Lo dottore?... E ccomme H’è bbenuta ncapo 
sta cosa? Mo facimmo lo munno a la smerza. 
Li dotture pigliano senape, e non mannano ! 
Sarrà n’accezzione a la regola. Vedimmo vedi. 

che nc’è ddinto a sto canisto. No piennolo de 
sacicce appassolejate; no cuoppo de cannelline 
de Surmonaj certe ppera quanto brutte de scor- 
za, tanto bbelle de sentimiente; ed aute ccosel- 
le particolare de lo Pajese , che p 1 esse bbone 
n’avettero ncasa manco n’ora de vita ! 

Siente ccà, disse a lo sevritore, dengraziame 
tanto tanto a D. Ciccio. Dincello che s’ha bbo- 
luto piglia fastidio , e cche si non le responno 
mo , Ile responnarraggio appriesso siddi vò! 
Mm’aje capito? — Gnorsì, e guardava sott’uoc- 
chio a cchello che io ll’aveva puosto romano pe 
romancia. 

Partuto cheffuje lo crejato,accommenzajeno 
le ssore meje a ddx tanto bene de lo dottore ; 
ch’era n’ommo de core , no sguazzone, no rnie- 
deco addotto e a uri uso, e bbaje scorrenno! — 
Gnorsì, lo saccio che lo bbene è ffatlo a ccosel- 
le, ma vuje a D. Ciccio non 11’ avite d’ accorda 
co le cchiacchiere. Nce vonno aute muode pe 
ve leva la rubbricazione. Sapite che Ile voli- 
te fà? Quatto zeppole pe lo bbello Juorno de 
S. Giuseppe bbeneditto — La spesa sarrà a ccun- 
to vuosto?— Se nce ntenne — Embè simmo le- 
ste. Pe le zzeppole ntanto nce potimmo dà sto 
vanto , le ffacimmo meglio de Pintavero. Le 
ppaste serenghe no. , . . Nuje non simmo de la 

Fa corda ! — E celli v’ha pparlato de sereughe ? 
Ognuno ha li’ arte soja. 

Scomputo che fFuje sto consiglio de famiglia , 
io pensaje d’accompagnà lo presiento co cquat- 
to vierze a ntornialietto. Dopo d’averle scritte, 
decette ntra de me — Sarranno vierze da zep- 
pole! Ma l’amice che ll’hanno lette me ll’han— 
no falle trasì ncove, jurannome ch'erano buo- 
ne e rrosecarielle ; io mme l’aggio creduto , e 
tte li mmanno, Don Pi,pe ll’uso commeniente. 

Uscia seallammentato co mmico pe non t’avè 
l’anno scurzo dato niente pe (Farlo nchiaccà 
dinto a lo Prolioramma. Embè — per or pren- 
dete questo , decette no poveta subitaneo na vo- 
ta. Faccio comm’a Berta che aprìe la cascia pe 
rrejalà la nepote , e He dìe na nocella. Perdo- 
narne, frate mio,sò stato nguajato nfì a la cim- 
ma de li capille , e ccomme avria potuto fa ri- 
dere co ll’uocchie russe, e lo dolore a lo core?.. 
Porzì lo tiempo mm’ha ppigliato a ppersegui- 
tà. Aveva n’appuntamento co ccierte brave a- 
mice de fa na corza pe la bbella strata de ber- 
rò a Ccaserta , e (Farce ncoppa na composta , 
comme fece pe cchella de Casliellammare , e 
mmannartela... Ma non ce simmo muoppete 
pe ppaura de nò nce spognà sotto a ll’acqua, e 
d’ esse agghiajate da qua zzifera de viento che 

scioscia da le mmontagne Stufate (i) de cliille 
luoghe. Mperrò tengo fede che se creparrà sub- 
beto sta postema fredda de Marzo pe fl’à sfa- 
sci uta, e dde farle contento. La bbona volontà 
non me manca } le (forze hanno fatto quase tre 
asse} ma mme ne sò rremmase tante pe sseguità 
ad esse de servizio pe tte e li giornale che stam- 
pe, e dde pigliarme lo retiro quanto cchiù tar- 
do potraggio. Cridelo a l’Amico tujo sbiscio- 
liato. 

20 Marzo 1844. 


« 



(1) Tifate. 

A D. CICCIO DE LISIO 

No rej aiuccio de zeppole casarinole accompagnate 


DA STE QUARTAROLE 


Io non tengo a lo Pajese 

Chiù n’amico, o no parente 
Che mme faccia bbone spese 
Co’rregale, e ccomprimiente. 

Non c’è n’anema che pensa 
De mannarme quann’è ffesta 
Si non frutte de dispensa , 

A lo mmanco na rapesta. 

Non ce sò li parzonale 

Che mme smammano le ppera 
Dinto vierno , e ssongo tale 
Da fà mmidia a Primmavera. 

De li puorce a li raacielle 
Io da casa non aspetto 
Insieme a cquatto fecatielle 
Le ssacicce, e lo filetto. 

Non sò mmiedeco , e pperzona 
Non me manna a rrejalà 
Li confiette de Surmona 
Pe zzucare, e ffà zucà. 

Schitto tu , Don. Ciccio caro , 
Aje sta sciorte , e de li duone 
Che te fanno non sì avaro , 

E Dime miette a porzejone. 

Io ll’azzetto; ma te dico 
Ch’aggio ncuorpo na paura 
De non farece co ttico 
De vintotto la figura. 

Pe llevarme da la mente 
Sto tentillo mmalorato , 

E non fà lo pazejenle , 

Siente mo ch’aggio pensato. 

Saccio 11’ use quanto ponno 
Nchisto juorno bbeneditto ; 

E celie zzeppole nce vonne 
A la tavola pe finito. 

Perzò ciclico a le Ssorelle , 

Via moviteve no poco, 

Co ccravune e ssarcenelle 
Allomraateme lo ffuoco. 

Oje ve dongo st’ammoìna 
Ca mm’è nnato lo crapiccio, 

De fa frijere ncucina 
Quatto zeppole a Don Ciccio. 

A Don Ciccio? — Sì ssignore — 
Simrae leste, eccoce ccà*, 

Tutto è ppoco a lo Dottore — 
Embè dateve da fà. 

Volle ggià la caùdara, 

Già lo sciore se nce mpasta ; 
Vota vota la cocchiara , 

E ntostà te fa la pasta. 

Po se caccia, ammacca, e quanno 
S’è arreddolta comm’ a sfuoglio, 
Tortanielle se nne fanno 
Che s’arrotano co ll’uoglio. 

Ma senlennose nfreddate 
Fanno ggià lo cuollo luongo 
P’esse cotte, e ssò mmannate 
A ffà frijere quante songo. 



rininche po de ssa manera 
Lo servizio se ll’è ffatto, 
Acconciate pe filiera 
Vanno dinlo a lo pejatto. 

Sò dde mele profumato 

Po sedonte; e gghiusta 11’ uso 
De zuccotto sfarinato 
Se Ile ncipria lo caruso. 

Allifiate co ssa gala 

L’apparenzia nce guadagna , 
Fanno annore a echi rejala , 
Danno gusto a echi le mmagna. 

Ma Don Cì, no pizzo a rriso 
Famm’a cchesle che te manno, 
Ca Ile manca lo buon piso , 
Fanno folla , e ppoco vanno. 

Comm’a ccierte alletterate 
Che se fanno sempe nnante , 
Che dda fora sò abboffate 
E dda dinto sò bbacante. 




LETTERA 


CACCIATA DA COORPO ALL’ANNO SETTEMO 
DE L’ OMNEBUS 

: iti 

Caro D. Vicienzo 

•/ SU ^ OJHV/ 

Te manno sto muorzo de Nferta. Since cape, 
mpizzala dinto a la Strenta che tu daje a tutte 
l’assocejate pe li buone aurie de lo Capodanno. 
E no nchiastillo de niente ; no sonettiello a 
mmalappena de quattuordece vierze scritte a 
llengua nosta — E ssempe a llengua nosta? Che 
ddiaschece! manco si fusse nato mraiezo a le Cca- 
vajole ! — Chesso che d’è ? Comme tu si ttu , e 
mine faje st’asciuta de quarto? Don Bidè, per- 
donarne , t’ è scappata senza pensarece — Mme 
pare che sia u’ ohhrego d’ ogne napoletano de 
mette annore nfaccia a la lengua propeta, case 
lo mmereta pe cciente canne de raggione. 

Apprimmo pecchè è figlia de bbona mamma, 
zoè de la latina. Verbirazia la mamma dice : iste 
venti , ille tenete bona socrus , pater , soror, dice- 
re, laudare , procedere e la figlia repete : c&jfo 
, chillo tene , bona socra , paté , sora , e 
nnietto nietto dicere , laudare , procedere , e ba 
scorrenno. Moquant’arrive e ime truove nauta 
de na parentela accossì spappata ! 

Pe ssecunno sta lengua nosta ntiempo arreto 
fuje na Segnora co li quarte. Stette pe cchiù de 
cient’anne ncorte de li Ragonise, e mmocca a li 
Rrì, ali Principe , e a TAlletterate de ciappa. 
La parlajeno, e la screvettero noSanazzaro, no 
Palano , no Boccaccio, e pe nfì Dante Agliero 
se nne pizzecaje migliara de parole pe metterle 
dinto a cchella accossì sbocetiata Commeddia. 

Pe ttierzo Cola Ca passo nuosto nce dice: A- 
vimmo 

Tanta dorgezza dinto a sii connutte... 

E pecchè? Pecchè sta lengua è assai canna ruta 
de le bocale, e scagna o mmedecale cconsonante 
cchiù ntroppecose a lo suono de la voce. Le 
pparole jesciono vapole vapole. Pe chesso nuje 
vencimmo a ppiede chiuppe nonsulo li Tram- 
montane che carrecano na vocale de cinco seje 
consonante, e te stracciano lo cannarone , ma 
porzì li Trosche... Non te piglia collera ca mo 

te faccio abbedè si n’è bero. Chille pe n’asem- 
pio diciono: scalzo, falso, milza , celsa , calze, 
e miu je dicimmo scauzo, fauzo, raeuza, ceuza, 
cauze — Ah ? che te pare? Non diciarrisse che 
li napoletane cantano parlanno? E perzò la 
museca è nnata a Napole. Manco lo ccride? Pe- 
yo pe Itene. Pe rame n tanto sento cornine na 
campana a mmuorto la museca ncoppa a sii 
vierze. 

• ' Ecco qual turbo orribile 

11 Sir delle battaglie ; 

E mm’addecrejo lo core quanno mm’ allicordo 
schitto 

Eccolo ccà; veditelo 

Don Bartommeo Falammeto. 

E po, frate mio , sta lengua è rrosecarella essa 
sola. Tene ncuorpo li sette spirete. Dice tutto 
chello che bò; e lo ddice meglio de Haute. Ave 
tanta ntingole , e mmingole de frizze, de con- 
ciette, de mpepatielle, de metrafole, de prover- 
bele , d’ allegorizie che ssò no spanfio de rec- 
chezza. Pe jessa le castagne sò ccopeta, l’a uli- 
ve sò ccaruofane, 1’ alice sò ccannelline , li sca- 
gliuozze sò bocchi notte, l’ allesse recottelle de 
ceccolata. Pe jessa le ppommadore danno fuoco 
a la sporta, la carna lejaneja, lo vino è dde na 
recchia , no sbregognato ha la fronte de cauza- 

turo , e la brutta è no sconciglio de mare. Pe 
jessa nc’è la poteca a ddoje porte , la salerà de 
lo carnacoltaro , lo pignato chino , lo Cielo 
quagliato pe cchiovere , l’ onna ntempesta che 
se face a pponia co le stelle , e lo banco che 
bommeca qui bus. 

lo mo scommelteria na mola che Bergilio se 
ncannarulìe de st’urdeme doje fejure, quanno 
screvette a na parte — sidera verlerat unda, e 
a n’auta... galeam Jlammascfue vomentem — e 
po — vomii Jlammas. Si piglio na quinta mba- 
cante è ssigno che la passione moie fa parla. 
Non te nzorfà si aggio pigliato sta papara. 
Sempe te pò servì. Ncaso che te pigliasse scuor- 
no de mette nfra tanta belle scritte taliane sta 
molignanella a composta (comme sole fà quar- 
cun 1 auto ) sta lettera le pò servì de scusa , si 
la stampe nnanze a chello che bene appriesso. 

LI BUONE A CURIE ALL’ AMICE 

PE LO CAPODANNO 1840 
Asciute da lo core , e scritte dinlo a sto 

QCATTUORDECE 

Simmo scappate da lo Trentanove 
Che portava le spoglie de lo mpiso, 

Lo tiempo che te roseca li chiuove 
Comm’a no pollicino 11’ ave acciso. 

Mbraccio a tata Jennaro 11’ uocchie move 
LI’ Anno nfasciolla ; e co no pizzo a rriso 
Nce promette bon tiempo si non chiove , 

E la rrobba de mazzeco a buon piso. 

Bello Quaranta, smacena che puoje 
Sto Pajese pe renuere felice , 

Fallo pe 11’ arma de li muorte tuoje. 

Ma fallo mo , pe nnuje che simmo amice , 

Ca si pò, quanno tuorne aspettà vuoje, 

Te tenimmo schiaffato addò se dice. 


Non ce n’è echi ù. A gran signore piccolo pre- 
siento. Stalte buono, e covernate. 

PE LO BELLO NOMME 


DE DO LEVERENNO 


CALONECO D. GIUSEPPE 

ACRIO 

DE LA NEPOTELLA SOJA ANTONIELLA 

Quauno sponta sto juorno bbeneditto 
Me mbarzama lo core no geleppe ; 

Pecchè sto juorno porta ’nfronte scritto 
L’annore che sse deve a San Giuseppe; 
Lo quale dìe lo nomme a ccliillo Zio 
Che io voglio bene quanto a Papà mio. 

N’auto zio comm’ a cchisto non se trova 
Si pische nfunno d’ogne pparentato! 
Mpietlo de le bertù tene la cova 
Che schiude co la penna e eco lo sciato; 
La caretà 11’ asciutta lo vorzillo 
E ffa sempe de bbene a cchisto e a cchillo. 

Li povere non fanno cchiu ddejete 
Quann’ad isso recorrono co ffede ; 

Si predeca fa chiagnere le pprete, 

Si scrive coglie nfronte a echi non crede, 
E nfì se metterria sotto a no stravolo 
Pe erompere le ccorna a lo Dejavolo. 

Si lo vedo saglì ncopp’a H’autare 
Co inmitria ncapo e eco lo pastorale , 

AH’ uocchie mieje no Vescovo mme pare 
Che s’apparecchia a fla pontefecale , 

Ma dice Barba-nera, e Ccasarnìa 

Che sì trica non manca , e nn’è hboscta. 

Io che de la majesta co ll’ajuto 

A coèse e a rrecamà stongo a mpararme 
LI’ aggio da fà no cammeso guarnuto 
De no pezzillo Jario quatto parme; 

D’oro purzì ll’aggio a ntrezzà no lazzo, 

E no paro de cauze pavonazzo. 

Mperrò mme trovo asciutta, e sfasulata , 

E ppe mmeltere mano a sta fatica 
ISce vorrìa quaccosella antecepata 
E non serve, Zi zi, che Ite lo ddica ; 

Oje pe lo Komme tujo se sguazza, e spenne!.. 
Spisso io te parlo a ssisco,e Uu mme ntienne. 

NCOPPA A LA STRATISTECA 


PRIMMA VEPPETA 


Te mine zza la Stratìsteca , e lo Grasso 

OTTÀV. 


La Stratisleca è n’arte curiosa 

Che p’ogne hbanna vo’ ficca lo naso 5 
Pe non sudà cammina adaso adaso 
E ssa’ dà stritto cunto d’ ogne ncosa. 

Squatra 11 ’ aria (1) la terra (2) e le ppertosa ( 3 ) 
Sa quanto nc’è ntra le ccampagne spaso, ({) 
De ceuza e fTunge ( 5 ) non te parla a ccaso, 
Nè dde vacche , de pecore , e dde tosa. (6) 
Spercia de le mmontagne int’a le bhene , (7) 

Se jett a mmaro,espuonnole nc’acchiappa,(8) 
E cconta quanta femmene so’ pprene. (9) 

Po te nne fa no quaglio int’a na mappa (io) 
Most’a la Scienzia che rrecchizze tene, 

E ccomme chi ha ghiodizio se le ppappa. 


(1) Meteorologia. 

(2) Geodesia. 

( 3 ) Geografia. 

(4) Agricoltura. 
( 5 } Monografia. 


(6) Pastorizia. 

(7) Mineralogia. 

(8) Zoologia. 

(9) Censimento. 

(10) Quadro Statistico. 

* 

NCOPPA LO GRASSO TROCENO 




PE LA LOMMENARIA DE LA CITA* DE NAPOLE 

k’auta veppeta 


Io quanno veco lampejune a grasso 
Me sento mpietto allareja lo core ; 

Ca sto grasso ave ncuorpo no sbrannore 
Che te fa lluce quatto miglia arrasso. 

Chiù llesto de lo furmene ha lo passo, 
Sguizza da sotto terra , e scappa foie, 

Te fa juorno la notte , e le Ssignore 
Perzò la sera se nne vanno a spasso. 

Se vo’ che da lo ttroceno sia nato , 

Ma creo cchiù da qua tlracena fetente , 
Pecche mmocca Ile puzza assaje lo sciato. 

Avrìa da fa na cura , e dda li diente 
Pocca avrà lo scrobbuteco jettato, 

Tanno pò dì che non le manca niente. 

PE SO ACCELLENZLV 

LO MIN1ST0 SANTANGELO All RIO DE LO CORE 
A SSONETTO 

Io che porzì dormenno agurie , e bbute 
Pe cebi fa bene da lo pietlo sforno , 
Nsuonno aggio vista che facea retuorno 
Na Bella -eli’ a mmigliara ha li patute. 

Le ttrezze d’oro, e pperne avea ntessute , 

E IP uocchie lustre quant’a mmiezo juorno 
De l’Abbonnanzia ramano avea lo cuorno , 
E na cera da vennere salute. 

Io sò la bbona Pasca me decette 
E boglio addecrejà co sta presenza 
Qua Perzonaggio che tu cchiù rrespiette. 
Nninclie io mme utese fà sta confidenza 
Nfaccia no vaso a pizzeco le dette , 

E ’ncasa la mannaje de So Accellenza. 



LO RE J ALO DE NA TESTECCIOLLA DE CAMELIA 


A LA SIGNORA 


D. MARIANNINA ASCIONE 
Pe lo juorno de lo nomine sujo 
SONETTO 

Mariannì , sla Camelia che rame costa ! 
Ll’aggio comm' a na sora covernata ; 

Lo juorno da lo sole arreparata , 

La notte a lo ssereno ll’aggio posta* 
Sempe che avelie sete io pe rresposta 
Vevere Ile facette acqua annevata, 

E la faccia porzì 11’ aggio lavata , 

E dda sott’ appricata qua supposta. 

Ed ojefacenno comme ll’aute fanno, 

Azzò lo nomme tujo nn’avesse annore 
Pe no Seltepanelle te la manno. 

Dalle n’abbraccio, e Trattala co ammore, 
Pecche te schiude tanta sciure a H’anno 
Quanta so’le bbertù che ttiene ncore. 

PE LO NOMME 


DE LA SIGNORA D. BETTINA MICELI 

STA CHELLETA 

Vide che bernia ! 

Non saccio corame 
S’è puosto ntridece 
Mo n’auto nomme, 

Che cerca agurie 
Pe na figliola 
Che lfanno cuoveto 
Jeva a la Scola. 


Vorria che strusciole 
Vierze io facesse , 
Gomme si fossero 
Li vierze, allesse 
Che pe li vicole 
Da qua ppacchiano 
Le ssiente vennere 
Vintolto a grano. 

E ho’ pretennerle 
Pe ssenza niente ; 

IV accatta chiacchiere 
Scuse non sente. 

Sta nenna ntruocolo 
Chi mm’annevina? 
Tutte responnono 
Chest’è Bettina. 


Era no monaco 
Da peccerella ; 

No Fracchianipolo 
Co la gonnella -, 
Cagnaje de petena 
Chiù strappatela , 
Cresciuta femmena 
Se fice bella. 


Peffà canoscere 
Che 11’ommo sbaglia 
Si a spaccastroinmola 
Vò judecà 5 
Senza reflettere 
Che tiempo e ppaglia 
Vonno le nnespole 
P ainmaturà. 


Mo ciente cheliete 
De vertù banta 5 
Studia le Mettere, 

Te sona e ccanta 5 
Te fa mammuocciole 
Co li ricame, 

Te nfronna ll’arvole 
De foglie, e rrame. 


A ffà servizie 

Ncasa se Dimezza: 

S’ acconcia 11’ abbete , 
Còse, a r repezza j 
Ha pe lo mazzeco 
Porzì grà ggusto , 

E ssà co grazia 
Vota l’arrusto. 


Perzò se mmereta 
Na sciorte bella , 
Co bene a ccofane 
Senza gabbella ; 
Cossi nce 11’ augura 
La musa mia , 

E ddica l 1 Agnolo 
Accossì sia. 




LI BAGNUOLE 


Magnifico Quatro de lo sì D. G rabbi ele 
Smargi.asso 

A COMPA’ MINECO 
OTTAVA 


Levate pe rrespetto lo cappiello 

Primmo de jettà n’uocchio a sla pittura ! 
Compà, ccà de Smargiasso lo penniello 
Derrisse che fla nsidie a la natura ; 

Dinto a sto quatro addò relleja lo Bbello 
Ntra lo cielo, lo maro, e la verdura 
Pare che, comme fanno le figliole , 

Se mmirano a lo specchio li Bagntiole. 

DENGRAZIAMENTO 

A LO MINISTO SANTANGELO 

- » 

P’avè fatto annommenarme Affidale de Carneo 
de lo Monastero de lo Nterno. 

SONETTO 

Accellenza , io so’ ccomrne a la cometa 

Ch’assomma ncielo, e sse nne va de passo! 
Quatto vote magnato aggio de grasso , 

E ffatto quatto vote aggio dejeta. 

Ma tu che nfì a la ponta de le ddeta 
Aje na bontà che Lede tanto arasso , 
Mpiagaste primmo sto crejato a spasso , 
Emmolledajecchiùannore e cchiù mmonefa. 

Beneditto puozz’esse da la vocca 

De chella Mamma Vergene de Puorto 
Ch’ a ffà lo bbene ll’anema te tocca. 

T'i’auta cosa te preo p’ascì d’affanne, 

Azzò nisciuno cchiù mme guarde stuorto , 
Campa, Accellenzia mia, campa cient’anne. 

A LO STISSO 


n’ auto sonetto 

Co lo core lo ddico, e eco la vocca 
lo non saccio na cufece de scienza , 

Signò, songo no povero sfelenza 
Ch'ave stampato quarche filastrocca. 

mi » i » 

Pure ntra cliille eh’ hanno scienzia nchiocca 
Nfrocecato mme vedde Voscellenza , 

Araje comm’a la mosca , e ppe ccoscienza 
La Medaglia e la Guida non m’attocca. 

Ca min' a vasta je l’annore, e lo premmesso 
De sentì lo magnifeco descurzo 
Che la sala ahbampaje de lo Congresso. 

Ma cornine lo papiello ognuno mosta 

E bbò Guida, e Medaglia nfi qua tturzo, 
Nce arriseco io porzì na faccia tosta. 

DENGRAZIAMENTO A LO STISSO 


Pela mòrumma data ngratifìcazejone a D. Quin- 
tino Guanciale, e a D. Angiolo Giampietro 

\ 

SONETTO 

A dduje brave mpiagate io voglio bbene 
Non saccio mo si a cchisto,o si cchiùacchillo*, 
Hanno sango, e llottrina int’a le bbene, 

Ma de fortuna manco no tantillo. 

LI’ uno ha seje lengue mmocca, e nce mantene 
Pe scuorno , o pe mmodestia no seggillo , 
Ll’auto ha stampato duje Poveme , e ttene 
Asciutto comm’ a 11’ esca lo vorzillo. 

Ma Voscellenza buono pe nnatura 
E mmeglio quanno fa 11’ ordenativo 
Che t’ammacca la capo a la sbentura , 

De chiste che mancavano de civo 
Ha ssaputo spezza la jettatura 
Co no verbo che porta a lo ddativo. 




RESPOSTA MPROVISATA 

DA S. A. LO MINISTO SANTANGELO 

co le stesse rimme, e pparole obbregate 

SONETTO 

Sempe a ccoselle fatto fuje lo bbene, 

Ma quanno ll’aje da dare a echi sto, ea ccliillo 
Sciglie ehi ha ppoco sango into a le bbene 
Azzò che se renforza no Cantillo. 

Lo Sapio sempe a ddare se mantene 
Pocca si non ce tene lo seggillo , 

E bole dare a tutte quanto tene 
Priesto se trova asciutto lo vorzillo. 

Accossì mm’ave fatto la natura , 

Abbate mio, non faccio ordenativo 
Sì non pe sollevare la sbentura. 

Ca sì a echi buono sta daje troppo civo. 

Lo grasso è pevo de la Iettatura , 

E lo po fà affoca co lo ddativo. 

N’ AUTA PEZZA A CCOLORE 


Avite ntiso, Signure mieje , si da quanno lo 
Calannario renette ncoppa a sta terra, non se 
fosse chiaramato sempe Calannario nuovo ? Pe 
mme, che ttengo ncuollo quacch’anneciello, di- 
co de no. Accommenzano duje mise primtno li 
guagliune de la professejone a strilla pe Toleto, 
e p ’aute bie de Napole — A ddoje rana 11’ uno, 
calannario nuovo — pegliatevillo a buon prezzo 
lo calannario nuovo. È asciuto caudo caudo 
mo nnaute da sottoli trocchie ; Cavaliè, lo ca- 
lannario nuovo. E tte stonano, te corrono ap- 
presso nsordennote co la stessa canzona, 

Doppo st’ antecepazione, vuje certo me pe- 
gliarrite pe no nzallanuto, o no pazzo, pecchè 
m’è sbolato la mingria d’abbarrucarve no Ca- 
lannario viecchio, e mmetlerlo arretoaSta^fer- 

ta. Chiammateme corame ve pejace, ma io nce 
songo stato obbregato. Avite da sapè che quan- 
no se sprubbecaje la primma Nferla, fuje pe Io 
Capodanno de lo i834- All’urdemo io nce fice 
no Calanuario de tutte le ffeste, ll’ausanze, e li 
spassatiempe de la gente vascia de Napole.Dop- 
po tiidece anne , de sto Calannario se nn* era 
quase perza la semmenta. E ccomme a sto mun- 
no se desidera sempe chello che non ce, accossi 
da qua ttiempo mine ne so’ cchioppete l’addem- 
manne a ddelluvio.— Avite la Nferta de lo 34? 
Pe cchillo calannario nce jettarria na penna- 
rella!.. A lo mmacaromprestamillo; m’allicor- 
do ch’era accossi rosecariello!. . . Me lo pozzo 
manna a ppiglià ?...— Ma sì non ne tengo cchiù 
ccopie! E pecche no lo stampate nauta vota?. . 
Vuje nne vennarrite le mmigliara ! E io che 
non saccio neja maje niente a lo prossemo, rame 
nce so fatto carrejà doce doce , e ve 1’ appre- 
sene tale e cquale ascette da cuorpo a la mam- 
ma ccà appriesso. 

Quanto volimmo scommettere che mo nisciu- 
no cchiù nce fa folla ? No mporta. San a no 
gusto se mme restano ncopp’a la stommeco le 
fleste, 1 asciute, e li passatiempe de lo puopolo . 
Accommeuzammo da lo principio che ddice 
accossi a lo nummero 5i de lo libreliello. 

CALANNARIO 


1 1 3 


De tutte li spasse, le (feste, e l’asciule de lo 
puopolo, pe ll‘ anno 1854. 

Jcnnaro 

i. Nchisto juorno se rejala la Nferta stampala 
a tulle 11’ ammice e ppariente ; e sse segueta 
a bedè lo presebbio che se fricceca nfl a che 
non se guasta. 

4 - Mmatura la terza. Alterezza de li patrunede 
casa. Trivolo vattuto de li pesonante. S’ap- 
pennono le Ssiloca. 

12. Festa prubbeca pe la nascetade lo Rre nuo- 
sto , che nce pozza covernà pe ccient’ anne ! 
Loramenaria nnante Palazzo a ttiro de pi- 
stola scarreca. Folla pe ttutte le bie. 

i 5 . Se vace a Ccasoria a magna lo zoffritto. 
Nc’è na bella festa. 

17. Trase carnevale. Li cavalle, e li ciucce fan- 
no le tre botate co nzerte ncanna de taralluc- 
ce, antrite, e ziarelle. Accommenzano a ron- 
nejà le Mmascherate ricche e sfarzose che se 
vanno abboscanno quaccosa da li potecare 
messere. 

26. Curze de le ccarrozze a Toleto — Festino 


Digitized by Google 



n4 

muscioa S. Carlo — Sciacquino pe le ccan fi- 
ne e ttaverne. 

Frcvaro 

2. Li fratielle hanno rejalatadala Congrazione 
la cannela de cera che le costa na mola. 

3 . Panelluccie, e ttaralle che s’accattano pe de- 
vozione, e sse magnano p’ appetito. 

6. Se fa qua pigno pe ghire a lo festino nn’ab- 
bautte, o pe ffa na scialata a lo pizzajuolo. 

11. Se chiagne carnevale eh’ è muorto figli u lo 
figliulo, a lo mmeglio de lo ccampà. Chi sta 
sfasulato, e sse scioscia nce ha sfizio. 

12. Se ncigna lo dejuno de Quarajesema. Se 
frijenozeppole pe tlutte li pentune de Napo- 
le, e sse venne la sera musso cuolto de vacca 
a ddoje rane lo quarto. Carnevale de li pe- 
rucchiere — Campagnate e marenne aPpoz- 
zulo a la faccia de Matnozio. 

16. Co na varrata de cecalo fauzo se rompe la 
pegnata la sera; e n c’esce da dinto tutto 
chello che se nc’ era puosto lo juorno. 

Marzo 

i. Accommenzano a ronnejà pe le strate mora- 
marelle d’acqua zorfegna a no tornese la vep- 
peta pe ddefrescà lo sango. 

6. Giovedì se seca la vecchia, co (Festa, e spara* 
torio abbascio Puorto. 

J9- Zeppole de pasticciere a delluvio. Chelle 
de Pi n tauro songo cchiù defFamate pe 1’ an- 
techetà de servizio. — Mercato de passatelle 
a lo Spitaletto — Guagliune che te stonano 
co lo zerre zerre. — Baltaria de cucina pe le 
ppupate abbascio S. Giuseppe. 

23. Se rejalano la parma, fanno pace li nnara- 
raorate, e po tornano da capo a ffà peo. 

27. Tutte a cavallo a le ggamme pe fFa li seb- 
burche. 

28. Paturnia de li carrozziere. Li seggettare 
rellèjano. 

29. Se va strellanno: Chi ammazza Io piecoro. 
Mogliere ncojete... pe ffà le ppastiere. Tuor- 
tane, e casalielle a bizzeffia. 

30. È Ppasca. La pozzammo godè pe cient’an- 
ne! Corrite ncopp’ Anlegnano : nc’è na fe- 
sta bella a bedè. 

Ab nle 

1. Se va ncampagna a raarennà ova toste e so- 
pressata. Amrnoinede le bbajasse pe ghì a la 
festa de rArcheliello. 

6. S’arapono le ssorbetterie conomeche a cin- 
co rana la giarra , e a otto lo stracquino pe 
echi va stiteco. 

8. Accommenzano le ccure de 1’ allesionate. 
Ttesane , ttesanelle , sauzapariglia , robbo , 

turcammara, nnantescorbuteco, unzejune, e 
aule passatiempe pe li ciunche-penate. 

26. Requia a Ccommece , ballerine, cantante, 
e trejate pe decessene juorne.Conzertano pe 
non perde tiempo. 

Maggio 

1. Li ciucce de Gragnano songo li primule a 
saluta chisto juorno. Po arragliano porzì li 
ciucce de la cela. 

4 . Coccagna de li vastase. Rotture de mobele, 
e de tejane de Sessa. Janchejatura de cucine, 
fraveca de fornacelle 5 e provista de nuove 
vase de juorno , e dde notte. 

8. Festa de Cardetiello. Chi non tiene aute 
commode nce va a ccavallo le ggamme. 

16. Sparo de truone e resposte la notte che se 
parte pe Moutevergene — Vautecore de chi 
non nce pò ghì. 

19. Folla a lo Ponte, e a lo Carmene pe bbedè 
lo reluoruo de chelle flemmene speretate o 
appede, o ncoppa le ccarrette e li carré , o a 
cavallo li ciucce, e li mule, sonanno tanimor- 
ra e ttriccavallacche , e canta nno cauzune co 
la stesa , comme se faceva na vota da 11’ ante- 
nate nuoste, mbriache nfì aU’uocchie. 

3 o. Prejezza de tutto lo Regno pe lo Nomme 
auriuso de lo Rrè nnuosto — Chille de car- 

rozza e ccavalleria vanno a lo Trejato Reale, 
cliille de fantaria passejano pe bedè li lume, 
e la nnammorata. 

Giugno 

1. Monzù Ai’ena a lo Carmene piglia calimma, 
e arape nauta vota poteca. 

2. Chi patesce l’istruzione accommenza la cura 
dell’acqua ferrata a lo Sciatamone, e s’abbot- 
ta de tarallucce e freselle. Concurzo all’acqua 
zorfegna. 

i 3 . Li torronare vanno co la banca a la Fra- 
vola ; addò nc’ è la festa de lo Protettore. 

22. Se va a Nnola a bedè Pasciuta de li carré , 
ncoppa a le ccarretteco frasche e bannere. 

27. Se va a Mmarano pe n’ata festa , e ppe be- 
vere lo mraaraniello verace de na reccliia. 

Luglio 

1. Li bagna juole se mettono mmoto, ma co la 
paura ncuorpo de la jettatura dell’auto anno. 
— Serenate pe tutte li pizze de Napole. Ma- 
renne de porpetielle e boncole a S. Lucia, 
e a Posilleco. Ventagliette a ttre grana ll’uno. 

i 5 . Sparatorio d’arteficio a lo Carmene. S’a- 
rapeno le ggrotte de li mellonare. 

24. Venneta de tejanelle de sivo , lucernelle , 
e cannele. Lommenaria la sera. Gerannola 
a S. Francisco de Pavola pe lo bello Nom- 
ine de la Regina. 

Austo 

4 . Festa de scialatorio minenlata da li canna- 
rute — Se nn’è levato 1 ’ uso da chi non tene 
frellusse. 

i4- Ncariscjeno li mellune pe lo dejuno de 
pane e acqua che fanno tutte li devote sto 
juorno. 

i 5 . Se vanno a rnagnà fiche co presutto, e tta- 
ralle pe li dardi uè. 

a 4 - Guappo sparatorio a lo llario de le Ppigne. 

3 i. A miezo juorno se jettauo a mmare co tut- 
te li panne li Luciane pe ddevozione non 
saccio de chi. 

Settembre 

8. La festa de marito mio portamence. Rociello 
de li cafune pe Ledè la parata de Piedegrotta. 

9. Accommenzano li scolare a confarfarese pe 
ffà comparza allessamene. 

19. Grà Ffesta a lo Vescovato , asciuta de gen- 
te a Ppezzulo pe ddevozione , e ppe se fà na 
magnata de purpe. 

20. Se Hanno Tassamene: s’appennono nchia- 
stille mpielto a li scolare cchiù guappe nfì a 
la scompetura de lo mese. 

Ottobre 

1. Velleggiatura a Puortece, a Capoderaonte, a 
Sorrieuto , a lo Vommaro, all’ Arenella , e 
nfì ncasa de qua llavannara. 

5. Se ncignano le ccervellate , e le ccostatelle 
de puorco. 

10. Si chiove , non s’esce de casa. Si se sta a 
sicco a frellusse, se fanno pigne. Si no nc’è 
che rapignà, se fanno zelle. 

a5. Accomenza la novena addò le zitelle nce 
vanno a mmorra, e s’accattano lo Uorx'one e 
lo martelloccio. 

a4* Gran folla pe la viadeli Studie. Tulle san- 
no pecchè, chi nòlo ssape, lo legge a lo calan- 
nario. 

Novembre 

2 . Carosielle de cartone , e de creta. Caudare 
de vallene gratisse. Piccerille che le stonano. 
Aparata de speziale. Coucurzo a lo campo- 
santo. 

11. Festa de li cape de casa. Se magna la cope- 
ta. Siscarielle e ttammorre pe strata cacciano 
la voce de lo vino nuovo, che s’è bevuto da 
no mese arreto. 

15. Arrivano li zampognare. Prejezza de lo 
puopolo. Frusciamiento pe li fratuse. 

16 . Accommenza a chiovere e no la fenesce 
cchiù. 

Dicembre 

6 . Panelle de Santo Nicola a Toleto pe sfizio 
de li devote. 

r j. S’accommenza a pensa a la Nferla da stam- 
parese comm’ a Tanno passato. 

i 3 . Se porta Tuocchio d’argiento a S. Lucia da 
li scazzate. 

i 4 - Le ggravede vann’ a magna recotta fresca 
ucoppa Sant’ Aniello deli Grasse, e sse n’en- 
chiono lo Stefano pe ggolio. 

16. Rociello de li zampognare — Apparate de 
frutta juole — Sporte de truone, e de tricche- 
tracche. 

23 . Anguille e capetune vive e muorte pe ttut- 
te le bbie. Cannarute che nce fanno a T am- 
more, e pensano a ffà debete pe Taccattà. 

24* Lo mare vommeca quanta pisce aveva ncop- 
p’ a lo stommaco. Li frutte le scioncano 
rifaccia — Se spenne lo tuppo pe ffà na ndri- 
gestione la sera, e n’auta la matina — Le rec- 
chie nzordisceno pe lo ttanto spara. 

25 . Caudare de cafè, e bbarrile d’acquavite pe 
fieni de guastà le bbiscere. 

3 i. Se deugrazia lo Cielo de lo bene che nc’ha 
fatto, e sse torna a cancarejà coram’a llupe 
la sera. 

SCOMPETURA. 

A cca cient' arnie ! 

